
Quae nuper a Gundermanno editae sunt quaestiones l ) 
de Juli Frontini strategematon libris IV. (Lips. 1888) et editio 
strategematon Frontinianorum *) incitaverunt me, ut strate- 
gematibus a Frontino collectis, in quae iam antea casu quo- 
dam incideram , denuo operam atque studium navarem. 
Nam cum Gundermannum Wachsmuthii 3 ) et Wolfflini 4 ) sen- 
tentiam de fide libri IV. secutum hunc librum a Frontino 
conscriptum non esse certissimis verbis 5 ) contendere vi- 
derem cumque dissertationibus Wachsmuthii et Wolfflini, 
quorum de libro IV. iudicium ab omnibus fere v. v. d. d. pro- 
batur, perlectis illum librum a Frontino profectum non esse 
nunquam mihi persuadere possem, tandem aliquando, quae 
de eius libri auctoritate dicenda esse mihi videntur, prola- 
turus sum, quod multa atque gravia a viris doctis non recte 
intellecta esse me demonstrare posse spero. 

Wachsmuthius igitur primus accuratiorem de libro quarto 
strategematon Frontinianorum quaestionem instituit, 1.1., 
quem deinde secutus Wolfflinus, 1.1., eandem rem tractavit, 
atque ita rem susceperunt, ut hic praecipue Frontini et 
Pseudo -Frontini — ita auctorem 1. IV. nominat — de 
elocutione, ille de fontibus 1. IV. quaereret. Uterque autem 
vir doctus evincere conatus est librum IV. iniuria ad Fron- 
tini nomen referri eiusdem, qui librum de aquis urbis Romae 
et tres priores strategematon libros composuit. Quos cum 


1) Cf. Jahrb. fur class. Philologie. Supplementbd. XVI. 

2) Juli Frontini strategematon libros quattuor ed. Goth. Gundermann, 
Lips. 1888. 

3) Mus. Rhen. XV. (1860) p. 574 sqq. 

4) Hermae vol. IX (1872) p. 72 sqq. 

5) Cf. Quaestt. de Juli Frontini libris, p. 319/20: „Eum (sc. librum IV) 
non ab eodem auctore conscriptum esse ... Curtius Wachsmuth et Ed. 
Wolfflin ita demonstraverunt, ut aliter qui sentiret nihil sentiret. “ 

omnes viri docti, qui in ea re operam collocaverunt, secuti 
sint, Zechmeisterus 6 ) et Hartelius 7 ) soli librum IV. strate- 
gematon Frontino adscripserunt; nam uterque quamquam 
banc rem propriis disputationibus non tractaverunt neque 
argumentis confirmaverunt, tamen aliquot locis disputationum, 
quas modo dixi, ad constituendas lectiones tres libros prio- 
res ita cum quarto comparant, ut viros doctos de fide 1. IV. 
non dubitavisse plane appareat, cf. Zechm. p. 238; 232. a. 1. 
Atque haec res difficillima est diiudicanda. Nam non solum 
examinandum est, num in libris manuscriptis iure an iniuria 
Frontino liber IV. adscribatur, sed cum auctor 1. IV. ipse se 
Frontinum haberi velit (cf. IV, 3. 14) cumque totus ille liber 
ita compositus sit, ut Frontinum auctorem accipias necesse 
sit, accurate quaerendum . erit, utrum falsarius quidam qui 
Frontini partes sibi arripuit, librum IV. conscripserit an ve- 
rus Frontinus. 


Caput I. 

A. 

De traditione strategematon. Omnibus in codicibus, 
quibus Frontini libros debemus, (Cf. Gunderm. Commentt. 
Jenenses 1881 p. 86 — 110) cum semper liber IV una cum 
tribus prioribus libris traditus sit, nemo usque ad Wachs- 
muthium eum ab illis separare conatus est. Sed iam 
pridem saeculo XVII et initio sci. XVIII. alia quaestio 8 ) 
orta erat: quaenam scripta attribuenda essent Frontino 
illi, qui cum rebus in G-allia bene gestis (a. 70 p. Chr.) 
tum aquarum urbis Romae cura magnam sibi laudem 
paraverat; nam omnia, quae sub illius Frontini nomine fere- 
bantur, ab illo profecta esse non posse omnibus iam tum 
persuasum erat. Sed cum hodie hi libri procul dubio Fron- 
tiniani habeantur: De aquis urbis Romae, tres priores libri 
strategematon, duo libri deperditi (gromaticus 1. et de re 


6) Cf. Wien. Stud. 1883. 

7) Cf. Wien. Stud. 1884. 

8) Cf. Praefationes ed. Oudendorpianae Leyd. 1879. 

militari 1. cf. Teuffel, hist litt. Rom. ed. IV. p 747), Ouden- 
dorpii, viri de Frontino maxime meriti, temporibus (sci. XVIII) 
etiam plures libri eidem Frontino adscribebantur, in quibus 
strategematon libri IV, quippe qui in omnibus codicibus eius 
nomini inscripti essent. Sed etiam tum erant, qui omnes stra- 
tegematon libros iniuria Frontino tribui dicerent. Neque 
enim eius aetatis viros doctos fugerat in strategematibus 
diversam a libris de aquis urbis Romae elocutionem com- 
parere. Sed hanc discrepantiam a diverso duorum librorum 
argumento ortam esse etiam tum recte intellectum est. Nam 
cum strategemata ex maxime varii pretii libris vel pessimis 
conquisita originis signum prae se ferant, de aquis urbis 
Romae librum ex tabulis et monumentis magistratuum haustum 
propius ad germanam latinitatem accedere necesse est. (Cf* 
praef. ed. Oudendorpianae II). Quare strategematon libri, 
cum in eorum fidem nihil quod quidem gravioris momenti 
esset, proferri posset, ab omnibus fere v.v. d.d. genuini ha- 
biti sunt. 

Sed Wachsmuthius et Wolfflinus primi, ut iam supra 
diximus, librum quartum a Frontino conscriptum non esse 
demonstrare conati sunt. Hi fidem testimoniorum, quae 
primo aspectu huic sententiae obstare videntur, labefacta- 
bant, cum dicerent omnes locos qui Frontinum auctorem 
1. IV. esse aperte docerent de industria a falsario ingestos 
esse, ut originis Frontinianae species excitaretur. Quod cum 
exempla subditiciorum librorum haud raro inveniantur, procul 
dubio viris doctis concedendum erit, si quid in ipso libro 
inerit, quo de auctoritate Frontini dubitare cogamur. 


B. 

Quae igitur sunt indicia quibus adducimur, ut Frontinum, 
auctorem librorum trium priorum, quartum quoque conscripsisse 
credamus? Primum atque gravissimum argumentum quo Fron- 
tinum 1. IV. auctorem esse docemur, mihi videtur esse expl. 
IV, 3. 14, quo narratur, quanta continentia exercitus Romanus 
Frontino ipso duce in Gallia fuerit: 9 ) 

9) Verba Frontini secundum edt. Gunderm. exhibeo. 

, Auspiciis Imperatoris Caesaris Domitiani Augusti Ger- 
manici 10 ) bello quod Julius Civilis in Gallia moverat, Lin- 
gonum opulentissima civitas, quae ad Civilem desciverat, cum 
adveniente exercitu Caesaris populationem timeret, quod contra 
exspectationem inviolata nihil ex rebus suis amiserat, ad ob- 
sequium redacta septuaginta milia armatorum tradidit mihi. 4 

Wachsmuthius Wolfflinus Zechmeisterus Hartelius ,mihi 4 
Verum esse putant, cum optimi codices hanc scripturam 
praebeant (cf. • Gunderm. edt. p. 127), quare Gundermannus 
iure ac merito pro ,ei 4 , quod vulgo scribebatur, ,mihi 4 resti- 
tuit; ,ei 4 vel ideo probabile non est, quod Domitianus, ad 
quem illud pronomen referendum erat, nondum in Gallia 
fuisse videtur, cum Lingones Bomanis se dediderunt. Nam 
Tacitus, cum de eorum fuga hist. IV, 67 narret, in sequenti 
demum capite Domitianum Boma in Galliam profectum esse 
refert. 

De seditione igitur Batavorum atque civitatum cum eis 
coniunctarum loquitur Frontinus, de qua Tacitus hist. lib. 
IV-V scribit. Lingones, qui Julio Sabino nobilissimo viro 
suasore et auctore contra Bomanos arma ceperant, ab eis 
pulsos esse auctor est Tacitus; cf. hist. IV, 67 , fortuna me- 
lioribus (sc. Bomanis) adfuit: fusi Lingones. 4 Frontinus 
autem Lingonum seditione sedata septuaginta milia in dedi- 
tionem a Bomanis accepta esse tradit; sibi ipsi contigisse, 
ut tantum armatorum numerum sub dicionem populi Bomani 
redigeret. 

Nemo eorum, qui librum IV. strategematon subditicium 
esse dicunt, dubitavit, quin ex Frontini vita res hoc loco a 
Frontino ipso narretur. Nam cum hac in re neque Frontini 
nomen neque Lingonum numerus usquam referatur, fieri non 
potest, ut falsarius quidam hoc factum aliunde sumptum ita 
tradat, quasi Frontinus ipse loquatur. Notandum quoque 
est plenum Imperatoris Domitiani titulum inveniri, cuius 
nomen post damnatam eius memoriam (a. 96. p. Chr.) ex 
monumentis erasum esse ac sacratum fuisse omnibus notum 
est. Cf. Suet. vit. Domit. XXIII. Exempla nominis erasi 


10) , Germanici 4 , non .Germanico 4 sc. bello, nt Gundermannus vult, 
legendum puto; nam bellum, quod in Gallia geritur, Germanicum appellaii 
non potest. 

praebent inscriptiones apud Wilnians (exempla inscript. lat. 
ed. 1873) I. No. 803, 924, 1150. Consilio Domitiani nomen 
tacetur: No. 1248, 1598. Quare exemplum IV, 3. 14 ante 
«.imum 96. conscriptum esse magna cum probabilitate con- 
iciendum est. Quo probato de eius exempli fide dubitari non 
potest, cum Frontini ipsius temporibus nomine eius quem- 
quam abusum esse credendum non sit. 

Sed Q-undermannus qui hoc strategema a. 70 contra Lin- 
gones a Frontino adhibitum atque ab eodem fortasse in 
commentariis conscriptum esse posse non negat, tamen id a 
falsario, qui quo maiorem veritatis speciem moveret, Fron- 
tinum ipsum exscripsisset, insertum esse contendit. Cf. 
Quaestt. p. 322. Sed omnia, quae ad hanc sententiam confir- 
mandam profert, non tam de Pseudo-Frontino quam de vero 
Frontino nos admonent. Nam adeo non conspiratione titulorum 
Divi Vespasiani vel Domitiani in lib. I-IH et 1. IV. Pseudo- 
Frontini vestigium significatur, ut etiam suspicio eius lon- 
gius removeatur. Viri enim docti quid Pseudo - Frontino 
tribuant, cogitare non videntur; nam cum, ut alia omittam, 
eum se ipsum per ,et ipse 4 in prooemio 1. IV. stultissime 
prodidisse credant 11 ), aliis locis tantam astutiam ei tribuunt, 
ut eum vel minutissimas Frontini proprietates surripuisse 
contendant. Idem Grundermannum (quaestt. p. 322) admittere 
cognosces, si quae de auctore expl. IV, 3. 14. dicit, cum iis 
verbis comparaveris , quae de prooemio 1. IV. facit. Cf. p. 
321 1.1. 

Aliam de hoc exemplo disputando rationem adhibuit 
Wachsmuthius atque Wolfflinus eum adiuvit. Ille enim cum 
totam argumentationem, si id exemplum in libro IV locum 
retinuisset, stare non posse intellexisset (cf. Mus. RhXV p. 
582), hoc strategema a nativo loco post exemplum septimum 
libri II capitis undecimi quocunque modo in librum IV 
translatum esse probare conatus est. Quod quamquam fieri 
potuisse concedendum est, tamen nisi gravissimis causis com- 
moti revera factum esse non credemus. Sed neque Wachs- 
muthius indicia ex natura codicum sumpta afferre potest, 
quibus illa sententia fulciatur, et nonnulla sunt, quae huic 


11) Cf. Wachsm. Mus. Rh. XV, p. 577. Wolffl. Herm. IX, p. 88/89 
Gunderm. quaestt. p. 321 1 22. 

transpositioni obstant. Nam si expl. IV, 3.14 post ©xpl. II, 
11.7 ponimus, duo deinceps exempla habemus, in quibus de 
Imperatore Domitiano agitur, quod cum a more Frontini 
alienum sit, tum etiam illud accedit, quod titulus tam longus 
exemplis deinceps sequentibus iteratur. Frontinianae dic- 
tioni aptius erat: , Eiusdem Imperatoris 4 vel similia. — 

Jam Wolfflinus, qui Wachsmuthii coniecturam amplexus 
est, etiam indicium attulisse sibi videtur, quod strategema 
IV, 3.14 principalem locum post expl. II, 11.7 habuisse nobis 
persuadeat. Nam ita consuetudinem Frontini, qui stratege- 
mata Imperatoris Domitiani in fine capitum posuerit, bene 
servatam esse. 

Sed praeterquam quod idem assequimur, si expl. IV, 3. 15 
suo loco motum esse sumimus — id quod sententiarum 
conexu magis commendatur — Frontinus strategemata Do- 
mitiani non constanter in fine capitum collocavit; quamquam 
eum id libenter fecisse concedendum est. Quinquies enim 
de eo loquitur: I, 1.8. 3,10 II, 3.23 11,7 nostroque loco; ex- 
tremo autem capitis loco nisi expl. I, 3.10 et II, 11,7 nul- 
lum positum est; nam cum II, 3.23 aeque ac IV, 3.14 paen- 
ultimum locum capitis obtineat, expl. I. 1,8 medio in capite 
collocatum est. Quare W olfflini argumentum non satis grave 
esse luculenter apparet. 

Sed quod in hac re maximi momenti esse debet, quae- 
ramus, utrum expL IV, 3.14 loco tralaticio sententiarum 
conexui convenienter positum sit an post expl. II, 11.7 
melius ponatur. Toto 1. IV. capite tertio id quod ipso titulo 
indicatur, de continentia agitur, in quo duae sunt partes: 
Expl. 1 — 12. De singulorum ducum continentia (ad hunc 
numerum nisi est interpolatum, expl. 15 referendum est.). 
Expl. 13. De Scauri exercitu, qui tam erat continens, ut 
arbor pomifera, quae quondam castrorum circuitu 
continebatur, castris motis intacta relicta sit. 

Expl. 14. Lingones Romanis se dediderunt, quod copiae 
eorum Frontino duce in finibus Lingonum tam erant 
continentes, ut nihil raperent. 

Duobus igitur exemplis milites , qui facillime rapinas 
facere potuerant, ne minimum quidem in hostium finibus 
rapuisse narrantur. Qua in re alterum exemplum prorsus 
simile priori esse cave putes, quo nihil novi afferatur, nam 

Frontinus id strategema ideo posuisse videtur, quod quam- 
quam est eiusdem fere naturae atque antecedens , tamen 
multo maiorem habet gravitatem atque novam rerum condi- 
tionem praebet. 

Jam si considerabimus, quo iure expl. IV, 3.14 in libro 
II, 11 poni possit, ne ad titulum quidem illud aptum esse 
inveniemus. Nam cum II, 11 exempla contineat, quibus quo- 
modo dubiorum animi in fide retinendi sint demonstretur, 
in expl. IV, 3.14 de dubiorum animis non agitur. Lingones 
enim a Romanis iam defecerant, iam victi et fugati erant. 
Quomodo igitur eorum ut dubiorum animi in fide retineri 
possunt? 

Accedit, quod, si accuratius perpenderimus, expl. IV, 3.14. 
ne strategema quidem esse, sed potius strategicon generi 
adnumerandum esse inveniemus. Nam cum libro II, 11 om- 
nibus in exemplis sollerter ducum res gestae referantur, hoc 
loco (IV, 3.14) merus continentiae effectus illustratur. Itaque 
cum expl. IV, 3.14 suum locum in libro IV. obtineat et ,mihi’ 
procul dubio ad Frontinum referendum sit cumque non sit, 
cur hoc exemplum a* Frontino ipso conscriptum non esse 
credamus, sequitur, ut liber IV, in quo genuinum Frontini 
exemplum legatur, a Frontino compositus sit. — 

Non minore fere gravitate in hac re diiudicanda est pro- 
oemium libri IV, quod a "Wolfflino ad falsarium detegendum 
adhibitum esse valde miror; in eo enim scripta sunt haec: 
, Multa lectione conquisitis strategematibus et non exiguo 
scrupulo digestis, ut promissum trium librorum implerem, si 
modo implevi, hoc exhibebo ea, quae parum apte discriptioni 
priorum ad speciem alligatae subici videbantur et erant 
exempla potius strategicon quam strategemata: quae idcirco 
separavi, quia quamvis clara, diversae tamen erant substan- 
tiae, ne, si qui forte in aliqua ex his incidissent, similitudine 
inducti praetermissa opinarentur. Et sane velut res residua 
expedienda fuit, in qua et ipsa ordinem per species servare 
conabor. 4 

His verbis luce clarius lib. I — HI et librum IV. ab 
unoeodemque auctore conscriptos esse dictum est. Sed ut 
iam supra diximus, hanc Frontini simulationem a falsario 
quodam de industria factam esse credere non dubitabimus, 

si gravibus causis Frontinum 1. IV. auctorem esse non posse 
nobis persuadebitur. 

Wolfflinus igitur primum omnia, quae fidei 1. IV. re- 
pugnare* videntur, undique affert; tum postquam dubitatio 
omnibus causis, quae librum IV. subditicium esse doceant, 
apte collatis atque coniunctis paene certa fides facta est, vir 
doctus ad interpretandum prooemium aggreditur. Jam indicia, 
quae ex prooemio contra fidem 1. IV. elici possunt, quae 
causis illis non prolatis minimi fuissent momenti, speciem 
maximae gravitatis habent, quam per se omnino non habent, 
cum etiam contrarium docere videantur. Ante W olfflinum 
iam Wachsmuthius vestigia falsarii in prooemio 1. IV. invenisse 
sibi visus est. Uterque vir doctus hoc fere contendit: Causas, 
quibus auctor 1. IV. se ad hunc librum edendum commotum 
esse dicit, inscitas, quin etiam, si Wolfflinum audias, inep- 
tas esse. Nam alienum hoc a Frontini ratione esse, ut res 
cum libris tribus prioribus non cohaerentes libro quarto 
comprehenderet, sed a callido falsario propter ea eius rei 
excusationem praemissam esse, ne qui discrepantia, quae 
esset inter libros I — IU et IV, adducti librum IV a Fron- 
tino non conscriptum esse, crederent. Neque enim cre- 
dendum esse Frontinum tam stultum fuisse, ut neglegentiae 
crimen a se removeret (,ne si qui forte in aliqua ex his in- 
cidissent , similitudine inducti praetermissa opinarentur.*), 
quod crimen omnino in eum proferri non posse, quoniam ipse 
libri quarti auctor materiem eius libri rebus libris HI prio- 
ribus digestis dissimilem esse diceret. Sed mihi quidem 
Frontinus prooemio 1. IV. aliud dicere videtur. 

Primum enim cum Zechmeistero 1. 1. p. 232., discriptioni* 13 ) 
pro , descriptioni* scribendum est. Item pro , alligata* Wachs- 
muthius 1. 1. scribendum esse vidit , alligatae* 13 ) sc. discriptioni, 
id est dispositioni, quae cum priorum librorum partibus 
conexa neque mutari neque amplificari poterat. 

Quibus positis auctor 1. IV. non ita inepte scripsisse mihi 
videtur, id quod iam Zechmeisterus 1. 1. commode significavit. 
,Haec emim*, ait ille, ,vult Frontinus: Hoc quarto libro ea 
exhibebo strategemata, quae cum discriptio sive distributio 
priorum exemplorum esset alligata ad singulas species, quas 


12) Utrumque Gundermannus in textum recept. 

cuique libro attribui sive per species esset illas praepedita, 
parum apte libris praecedentibus subici videbantur. 4 — 
Frontinus igitur dispositionem trium priorum librorum, 
quam cum capitum distributione accurate elaboratam habe- 
bat, in qua exempla collocabat quamque fortasse cum dis- 
cipulis toto opere nondum confecto iam communicaverat 
(,ut promissum trium librorum implerem 4 ) mutare noluit, 
quod exempla quaedam reliqua erant, quae quia non ad 
strategematon, sed potius ad strategicon genus pertinebant, 
antea conceptae distributioni inseri non poterant. Quare 
hanc residuam rem, quam ducibus cognitu utilissimam esse 
putabat, novo libro ordinatam atque digestam (,in qua et 
ipsa 13 ) [sc. re residua] ordinem per species servare conabor 4 ) 
comprehendebat. 

Et profecto exempla, quae in libro IV. exhibentur, non 
ita a prioribus libris differunt. Nam cum libri I — Ut id 
consilium sequantur, ut. , sollertibus ducum factis 4 propositis 
rei militaris exercitationem atque usum novellis atque impe- 
ritis ducibus tradant, liber IV. ita compositus est, ut doceat, 
quanti- sint in re gerenda momenti admonitiones morales. 
Quae cum ita sint, Frontino, qui ducibus nondum peritis 
quasi artem scripturus erat, ea praecepta, quae libro IV ex- 
hibet, praetermittenda non erant, certe a labore atque opere 
eius aliena non* sunt. — 

Qua re ea, quibus in prooemio inter tres priores libros 
et librum IV. aliquid interesse admonemur, inconcinne atque 
inscite, nedum inepte dicta esse nobis non videbuntur, atque 
auctor eius , prooemii, si modo est subditicium, calidissimus 
fuerit falsarius necesse est. Qua in re praesertim cum re- 
putemus, quantam astutiam viri docti in ceteris quoque locis 
auctori 1. IV. imputent, valde mirandum est, quod callidissi- 
mus homo in prooemio ipso, quo toti libro signum Fronti*- 
nianae originis imprimere voluit, personam suam tam male 
tueatur, ut Wachsmuthius 1.1. p. 577 putat. An eodem spi- 
ritu, quo se esse Frontinum callidissime simulavit, per hoc 
,et ipse, 4 id est sicut Frontinus, tam inscite sese prodere 
potuit? Itaque cum neque falsarius hoc ,et ipse 4 scribere 
potuerit, quod stultum fuerit, neque Frontinus, quod obscu- 


13) Sic pro codicum ,et ipse* legendum puto, cf. infra de ea re. 

rum erat, relinquitur, ut scripturam depravatam esse cre- 
damus. Scribendum est potius: ,et ipsa 4 (sc. re residua) 
sicut in prioribus libris vel sicut antea, quod in deterioribus 
codicibus pro obscuro ,et ipse 4 revera invenitur. Qua 
coniectura probata prooemium 1. IV. nihil omnino continet, 
quo non Frontinum, sed falsarium quendam librum IV. com- 
posuisse significetur. 

Deinde ‘Wolfflinus in eodem prooemio verbis , multa lec- 
tione conquisitis strategematibus 4 iactationem a Frontini 
natura alienam inesse dicit. Sed primum in his verbis non 
ita magna iactatio reperitur, deinde etiam in prooemio libr. 
I — III. similia inveniuntur: , destinato, quantum nostra cura 
valuit, satisfecisse visus sim 4 vel , nostra sedulitas impendet 
operam 4 vel in prooemio 1. III: ,si priores libri responderunt 
titulis suis 4 — scilicet Frontinus non dubitat, quin respon- 
derint. — Sed mea quidem sententia ex nullo horum loco- 
rum, ne ex prooemio quidem 1. IV. crimen ostentationis in 
Frontinum elici potest. 

Item cum Wachsmuthio 1. 1. et Wolfflini 14 ) 1. 1. non con- 
sentio de eo, quod ex extremis verbis prooemii libr. I — III. 
concludunt. Nam quamquam verba: ,Si qui — posuimus 
interpolata esse concedam, tamen ex iis de auctoritate 1.IV. 
quicquam coniciendum esse nego, cum verba illa ab eodem, 
qui librum IV composuit, inserta esse minime probari possit. 
Quae si quis interpolatori libr. I — HI. deberi dicat, illum inter- 
polatorem librum IV non conscripsisse infra demonstrare 
conabor. Cf. quoque Gunderm. ed. Front. p. XIII, § 9 et 
quaestt. p. 344. 

Disputatione usque ad hunc locum perducta demonstrasse 
mihi videor certa indicia esse, quibus Frontinum librum 
IV. strategematon composuisse apertissime significatur, quae 
a falsario profecta esse non est, quod credamus, nisi ex 
materia et elocutione totius libri IV. proferri possunt, quae 
ad ea testimonia originis Frontinianae subvertenda valeant. 


14) 'Wolfflinus iniuria iam in verbis: ,Huic . . . credam 1 apertissima 
interpolatoris vestigia invenisse sibi videtur. Cf. quoque Gunderm. Quaestt. 
p. 320. 

Caput II. 

A. 

De discrepantia quadam, quae inter materiem libr. I — HI. et 
libr. IY. intercedit, quam auctor 1. IV. ipse significat (, diversae 
tamen erant substantiae* prooem. 1. IV.) iam supra exposui, quid 
sentirem. Hoc loco tantum moneo auctorem 1. IV. exemplum 
afferre nullum, quod, si temporum rationem respicias, a Frontino 
ipso scriptum esse neges. Cf. Wdlffl. 1. 1. p. 88. Gunderm Quaest. 
p. 322. 

B. 

De ordine ac distributione materiae a Frontino tractatae. — 
Frontinus primo materiam, quam pertractare in animo habebat, 
in tres partes diviserat, quibus tres priores libri respondent, 
in quibus, ut utilitas postulare videbatur, certa capita facta sunt. 
Praeterea cum nonnulla exempla discriptione antea praefixa 
his tribus libris inseri non potuissent atque etiam his libris editis 
ex continuata lectione nova accessissent, ad hanc rem residuam 
expediendam quartum librum etiam ipsum capitum distributione 
ornatum edidit. Hoc consilium auctoris primo aspectu cogno- 
scitur, minus dilucida est ratio in capitibus ipsis. 

In libris I — 111 Wolfflinus capitibus nonnullis digestis maximam 
partem recte demonstravit, quomodo Frontinus singula singulorum 
capitum exempla ordinaverit. Sed demonstrandum quoque erat 
verba ipsa interdum ita esse electa atque verborum conexum 
ita esae factum, ut circuli quidam exemplorum, quae sententiarum 
vinculo inter se coniuncta sunt, etiam externa dictionis forma 
fingantur. Pauca exempli causa ex primo libro promam, quo 
melius quid sentiam cognoscatur. 

I, 2 f 1. Servorum habitu — 

\ 2. Tusco habitu — 

{ 8. simulato exilio — 

4. per speciem — - 

{ 7. avium multitudinem .... consurrexisse — 

8 vim avium simul evolasse — 

I, 3 ( 1. vehementem exercitum . . . acie confligeret — 

. \ 2. veteranum exercitum ... acie semper decertaret — 

I, 8 f 1. populationem agrorum inhibuit — 

\ 2. agris eius abstinuit — 

I, 11 f 1. ultro simulaverunt cunctationem — 

\ 2. simulavit unam legionem — 

I, 11 f 8. Pollucem et Castorem adesse dicens — 

J 9. Castor et Potlux .... adfuturos — 

I 10. Deos Atheniensibus adesse — 

1 11. praedici sibi a deis simulavit — 

12. se dimicationum eventus praediscere — 

13. praenoscere se adseverabat — 

1 17. cum quosdam Persarum cepisset nudatos militibus suis 
ostendit; ut corpora contemnerent — 

18. Cum multos cepisset . . . nudatum in conspectum eorum 
produxit, ut persuaderet contemnendos — 

{ 19. in excidenda silva eos fatigavit . . concitavit ad — 

20. opere eos fatigando . , . compulit ad — 

In his igitur exemplis, maxiincque I, 11. 17— 18 et 19—20, 
vide quam mire verba atque dictionis structura inter se congruant. 
Facile numerum eorum augere possum ; sed ex iis, quae protuli, 
exemplis Frontinum externa iam nota exempla inter se 
couiunxissc satis apparere puto. Quod propterea accuratius 
exposui, quia auctorem 1. IV. eadem ratione exempla exornasse, 
qua in libris 1— III exornata vidimus, subinde demonstrare mihi 
in animo est, quod si effecero, haud levem inter libros I — HI 
et librum IV. congruentium ostendisse mihi videbor, quippe quae 
a falsario quodam vix fieri potuerit. 

Rationes autem, quibus in singulis libr. I— DI capitibus 
exempla ordinata sunt, multae ac variae sunt. Frontinus enim, 
cui semper usus librorum suorum ob oculos versabatur, modo 
hanc modo illam disponendi rationem adhibet, prout ea, quae 
singulis capitibus comprehendebat, postulare videbantur. 
Cf. Wdlffl. 1. 1, p. 77/78 Jn libro IV autem, cum, ut iam iden- 
tidem dixi, contineat res non omni in genere cum libris I— III 
congruentes eandem dispositionem inveniri posse credendum non 
est; quae quod ne bona quidem sit, eo minus mirandum est, 
quod quo magis Frontini ut ducis ingenium a moralibus animad- 
versionibus alienum erat, eo habilius atque aptius fuit ad res, 
quae in sola rei militaris peritia positae sunt, digerendas atque 
disponendas. Vir enim militaris quamquam effectum et vim 
constantiae, continentiae , iustitiae intellegere atque exemplis 
collectis illustrare poterat, tamen ad harum rerum naturam et 
notionem definiendam idoneus non erat. Itaque cum discriptio 
capitum libr. I— Ili in usu auctoris ipso posita ei ultro se offerret, 
materiam 1. IV. apte ordinare difficillimum erat. 

Sed cave credas libro IV. meram inesse confusionem, ut 
Wfillflinus credere videtur; hoc quoque libro auctor, quantum 

poterat, materiem singulorum capitum in certas partes secernere 
conatus est. Quod quo facilius cognoscatur, singula capita 
percensenda sunt. 

Caput I. De disciplina. 

Expl. 1—2. De disciplina quae in castris observanda sit. 

Expl. 5—7. De iusto habitu atque vestimentis militum. 

Expl. 8—9. Ordo in itinere observetur. 

Expl. 10—13. Exempla, quibus quam severe in suos filios imperatores se 
gesserint, demonstretur. 

Expl. 17—37. Docetur, quomodo duci in ignavos consulendum sit, ut milites 
ducem suum magis quam hostes metuant (17) (18 — 25 Si in 
totum exercitum — , 26 — 33, excepto No. 29, si in singulos 
milites animadvertendum est. 34—37 Decimus quisque ad 
supplicium legitur.) 39—40 Legati, qui imperia consulis 
neglexerunt, puniuntur. 

Sequuntur exempla, quorum aliqua fortasse superioribus classibus inserenda 
erant; qua in re utrum auctoris neglegentia an interpolatoris vel librariorum 
culpa accusanda sit, diiudicari non potest. Sed libr. I — III quoque in longi- 
oribus capitibus ordinem omnibus in partibus servatum non esse iam 
Wolfflinus, 1. 1. p. 77, concessit. 

Caput II. De effectu disciplinae. 

In hoc capite copias quamvis parvas, sed bene instructas atque eruditas 
paene incredibilia efficere posse auctor exempla profert. Qua in re aeque 
atque apud verum Frontinum optime exempla Romana et externa distinguuntur. 
Expl. 1 — 3. Exempla Romana. 

Expl. 4—9. Exempla externa. 

Caput III. De continentia. 

Expl. 1 12. De continentia ac temperantia singulorum imperatorum. Hunc 

in numerum etiam expl. 15 (Mummius) referendum est, quod haud scio 
an a margine, ubi cum a librario praetermissum esset, postea additum 
in extremo capitis loco positum sit. Quo probato consuetudo Frontini, 
qui exempla Imperatoris Domitiani potissimum in fine capitum collocasse 
videtur, optime servata est. Cf. supra p. 8. 

Expl. 13—14. De continentia universi exercitus. 

Caput V. De constantia. 

Expl. 1 — 17. De constantia imperatorum Romanorum (12 — 13 suum locum 
obtinere non videntur), in quibus artius coniuncta sunt: 1 — 2; 3—4; 
7—8; 9-10 (11): [12- 13] 14-17. 

Expl. 18—23. De constantia, quam cunctae civitates in obsessis urbibus 
praestabant. 

Hoc igitur quoque in capite, si expl 12—13 excipias, exempla Romana 
et externa distinguuntur. 

Ciput VI.* De affectu et moderatione. 

Expl. 1. Exemplum Romanum. 

Expl. 2—3. Exempla externa. 

Expl. 4. De Vespasiano. 

Caput VII. De variis consiliis. 

Hoc in capite ob varias res, quas continet certus ordo non invenitur. 
Sed circuli quidam animadvertuntur: 1—2; 5—6 (pugna non initur), 12—13 
(simulata vestis), 15—16 (hostes ne ad unum intemiciantur), 17 — 18 (creduli- 
tate hostium utere!) aliaque. 

Quibus expositis auctorem 1. IV., quae sibi hoc extremo 
libro comprehendenda esse viderentur, quamquam non ita bene 
ordinavit, utpote quae ab ingenio eius aliena essent, tamen 
ordinem quendam servasse apparet, cuius principia eis, quae in 
libris I— HI adhibuerat, quantum in diversitate materiae fieri 
poterat, similia sunt. Demonstrandum iam est in libro IV. 
aeque atque in libris I III exempla nonnulla dicendi genere 
atque verbis ipsis inter se artissime coniuncta esse, quam rem 
eo maioris momenti esse puto, quod hanc scribendi artem, quae 
non facile animadvertitur, a falsario intellectum esse vix credo; 
exempla quaedam proferam: 

IV, 1 /11. contubernalem habere — 

\ 12. in contubernio habere — 

{{ 18. capti et postea remissi sunt — 

19, sub iugum missi — redierant — 

( 19. tendere extra vallum iussit — 

\ 20. extra vallum iussit tendere — 

26. cincto togae praeciso in principiis stare — 

27. discinctos perstare in principiis iussit — 

28. perstare in principiis vestimenta per lictorem scidit — 

30. virgis animadvertit — 

31. virgis caesum — 

1 34. fusti percussit — 

' 35. et 36. securi percussit — 

3. adeo pauper fuit — 

4. in summa paupertate decessit — 

5. in maxima paupertate defuncti — 

3. hostes primus invasit — 

4. in medios hostes irrupit — 

7. incolumis Canusium pervenerunt — 

9. incolumis cum militibus consuli accessit — 

8. loco iniquo circumventus — 

9. iniquis locis comprehensus. — 

Ex his igitur exemplis hanc quoque Frontini compositionis 
artem, quam supra p. 13/14 commemoravimus, auctorem 1. IV, 


IV, 3 

IV, 4 

secutum esse apparet, quod a falsario quodam fieri potuisse 
minime credo. 

b. Quod deinde Wdlfflinus inter elocutionem lib. I -HI et lib. 
IV. tantum interesse putat, ut liber IV non ab eodem scribi 
potuerit, qui tres priores libros composuit, facere non possum, 
quin hoc iudicium reprobem. Nam auctorem 1. IV omnibus in 
partibus contrarium Frontino facere, „dass er in allen Stiicken 
sein Antipode sei, 4415 ) persuadere mihi non possum. Atque 
quamvis nonnullas v. d. animadversiones acute factas esse 
concedam, tamen omnes fere eius conclusiones esse nimis 
artificiosas neque quidquam ad probandum valere contendo. 

Omnino autem librum IV cum libris I — III qui viginti fere 
exemplis exemptis purgati sunt recte comparari non posse puto 
nisi easdem rationes secutus librum IV quoque purgaveris. Sed 
'Wolfflinus adeo hoc omisit, ut etiam ea quae ex libris I — III 
expunxit, libro IV attribueret. At interpolator, qui libros I— III 
auxit vel potius inquinavit, idem librum IV corrumpere poterat! 
An qui tres priores libros interpolavit, idem auctor 1. IV sit 
necessc est aut auctori 1 IV nisi gravissimae causae sunt, ea 
tribuenda sunt, quae librorum I— III interpolator peccavit? 16 ) 

Wolfflinus atque ante eum Wachsmuthius librum IV a 
Frontino ideo non conscriptum esse credunt, quod dicta, quae 
in co comparent, aliter atque in libris I — III proferantur. Qua 
in re Wollflinus Frontinum plurimis locis cum auctore 1. IV 
plane consentire nullo verbo tetigit. Sed in libro IV aeque 
atque in libris I — III inveniuntur: 

, inquit 4 : IV, 1.10 5,12 6,1 7,6 7,37. 

, respondit 4 : IV, 1.0 7,15; cf. I, 1.13 
, dixit 4 : IV, 3.2 5,3 6,3; cf. II, 8.12. 

Quin etiam , dicebat 4 , quod a Wolfflino p. 86 1. I nimis 
impugnatur, libro III, 9.1 simillime adhibetur ,deum ut dicebat, 
secutus. 4 Sed disci epantia, si qua in hac re inter libros I -III 
et librum IV intercedit, ex eo orta esse videtur, quod cum dicta 
libr. I — III certo rerum tempori respondeant neque con- 
suetudinem eius, qui dicit, significent in libr. IV. temporis im- 
perfecti nota, saepius postulatur, cum dicta eiusmodi sint, ut 
consuetudinem dicentis notent, cf. IV, 1.17 7, 1 — 3 ect. Sed hi 


15) Cf. WolfflL 1. 1. p. 80. 

16) Cf. Ghinderm. Quaestt. p. 335 et 344. 

loci offensionem praebere videntur: IV, 1.1 (finis) (dixisse 
traditur) 1,3 5,13 7,4. (fertur dixisse.) 

Talia cum in libris 1— 111 non inveniantur, a Frontino 
scripta non esse Wolfflin 1. 1. magna cum probabilitate coniecit; 
sed cum ille hanc inter libros 1 — 1JI et librum IV. discrepan- 
tiam a Pseudo-Frontino quodam, auctore totius libri IV, pro- 
fectam esse dicat, ego manum interpolatoris, qui Frontini stra- 
tegematon libros quattuor inquinavit, in his exemplis apparere 
puto. Nam nonnulla sunt, quibus adducamur ea exempla sub- 
diticia esse ut credamus. 

Expl. IV, 1.1. (finis). Initium huius exempli ex Livio (ept. 57) 
sumptum esse puto, cf. infra p. 37; at dictum Scipionis, 
quod in fine eius exempli legitur, quamquam ex eodem 
fonte peti potuit, tamen ab interpolatore postea adiec- 
tum esse coniciam. Hoc enim additamento clausulam 
expl. IV, 1.1 principalem suo loco motam esse verisimile 
est. Nam quae nunc in fine expl. IV, 1.2 leguntur: 
,cum insuper prohibuisset alia carne quam assa elixave 
milites uti* primitus in fine expl. IV, 1.1 fuisse videntur. 
Quae verba si loco principali (IV. 1.1 fin.) reddideris, 
fore, ut aliae difficultates optime tollantur, infra magis 
idoneo loco ostendere conabor; cf. p. 43|44. 

Expl. IV, 1.3 Hoc exemplum suspectum esse puto, quod et 
ordinem ducum Romanorum sine ulla causa interrumpit 
neque, quod est maximum, ad sententiarum conexum 
huius capitis quadrat. Nam cum auctor reliquis exemplis 
doceat, quomodo disciplina militaris restituatur, in hoc 
exemplo Pyrrhum ex grandibus militibus fortes reddere 
potuisse narratur. Quod quid sibi hoc loco velit, non 
intellego. 

Expl. IV, 5.13. Hoc quoque exemplum nota suspicionis affi- 
ciendum est, quippe quod inter exempla Romana solum 
una cum expl. IV, 5.12 locum habeat; utrumque cum 
Plutarchi apophth. p. 235 et 225 congruit; ambo e 
dictorum collectione inserta esse puto, qua etiam Cicero, 
Tusci, dispt. V, 14.42 et I, 42.101 usus est. Nam expl. 
13. omnino non e Valerio petitum esse posse, ut Wachs- 
muthius vult (cf. 1. 1. p. 578|79), ostendam infra p 49|50. 
Expl. IV, 7.4. Hoc exemplum tam incertae est enuntiationis 
— minime enim apparet, uter Scipio significetur — , ut 

. . Frontinianae originis non esse rideatur; nam ceteris in 

locis, quibus de Scipionibus agitur, semper est oratio ita 
formata, ut facile cognoscatur, utrum velit auctor accipi. 

Nullum fere horum exemplorum eis , quae protuli, 
interpolatum esse probari haud ignoro, sed suspicionis nota 
certe afficienda sunt. Permagni autem hac in re est momenti 
haec exempla clarorum virorum esse dicta, quae facillime a 
lectore in margine, unde postea per librarium in textum vene- 
runt, adscribi poterant. Quare interpolator, cuius vestigia alio- 
qui in libro IV. apparere omnibus notum est, cf. IV, 3.10 7,11 
5,14 (fin.) 17 ) 3,13 (init), ante omnia dicta interpolavisse creden- 
dus est. Quodsi illa exempla, quae supra dixi (IV. 1.1 1,3 5,13 
7,4) tamquam suspecta non respiciuntur, diversitatem libr. 
I — HI et IV tantam esse nego, ut a diversis auctoribus eos 
scriptos esse credendum sit. 

Deinde Wdlfflinus librum IV. spurium esse inde colligen- 
dum esse credit, quod cum Frontinus fontes, ex quibus hauserit, 
certissimis verbis significet, Pseudo-Frontinus, cui exemplum 
debeat ubi indicat, certi auctoris nomen non affert, sed hoc 
fere modo scribit: , traditur*, , memoriae traditum est* vel simi- 
titer. Sed ne in hac quidem re discrepantia inter libros I — III 
et librum IV. tanta esse videtur, quanta, si Wdlffiini argumen- 
tationem sequimur, habenda est. Wclfflinus ipse concessit in 
libro IV. multa inveniri, quae cum Frontini genere scribendi 
bene concinant, ut IV, 1.16. ,Cato memoriae tradidit* — et 
IV, 3 13: , memoriae tradidit Scaurus* — , quibuscum locis confe- 
rendum est: U, 5.3 , Livius auctor est* et D, 5.34: Livius tra- 
didit 4 . Sed hi loci, in quibus certus auctor non est allatus, 
Wolffiinum offendunt: 

IV, 8,1: memoriae proditum est. 

3,1: M. Catonem . . fuisse traditur. 

3,9: Aemilianum Scipionem traditur. 

3,11: Masinissam . . . legimus. 

5,14: Hunc quidam non C. Caelium, sed Laelium fuisse 
Laelios, non Caelios periisse credunt. 

Wtflffiinus, quod pro sua de auctore 1. IV. sententia ne 
potuit quidem, manum interpolatoris apparere in nullo horum 


17) Cf. Gunderm. Commentt. Jen. 1881 p. 125 et quaestt. de Juli 
Frontini strategematon libris p. 335. 

exemplorum significavit Attamen sine dubio verba in fine IV, 
9.14 ,Hunc quidam .... credunt 1 . Oundermanno auctore ut 
additamentum interpolatoris vel librarii delenda sunt Ex reli- 
quis quattuor exemplis vix quicquam de fide 1. IV. colligendum 
esse puto, cum ea haud ita multum ab expl. I, 5.15 (cuius no- 
mina varia traduntur.) differant. Praeterea IV, 3.9 et 1 1 suspecta 
esse videntur, cum eorum in vicinitate exempla legantur, in 
quibus procul dubio manus interpolatoris se prodit, dico IV, 
3.10 et 13, quorum alterum (3,10) Wolfflinus ipse non ab eodem 
interpolatore vel potius falsario conscriptum esse putat, a quo 
totum librum IV. compositum atque libros I — III auctos esse 
opinatur; cf. 1.1. p. 87|88. Ac ne ego quidem expl. IV, 3.10 
ab eodem profectum esse credo, qui librum IV. conscripsit, sed 
postea esse interpositura atque ab eodem quidetn, quem libros 
I-m quoque inquinasse apparet. Nam casui cuidam tribuen- 
dum esse vix credo, quod expl. quoque II, 11.16 et I, 7.7, quae 
iure a Wdlfflino subditicia habentur, de Alexandro Macedone 
agunt. IV. 3.10: ,Idem et de Alexandro Macedone dicitur. 1 II, 

11.16 , Alexandrum quoque Macedonem traditum est* I, 7.7 ,Non 
alienus, ut arbitror, hic locus est referendi factum Alexandri 
Macfedonis illud nobile . .* 

Quare maxime probabile est exempla subditicia (IV, 3.10 
II, 11.7 I, 7 7) ab uno eodemque interpolatore inserta esse. 

Deinde similia additamenta lib. I — HI eandem manum, quae 
in exemplo IV, 3.10 comparet, id est posteriorem, quam quae 
librum IV conscripsit, prodere videntur, dico: III, 4.4: ,Idem 
et adversus Himeraeos fecisse dicitur * 

III, 13.4 Aliqui et . . . infulserunt. 

I, 2 7 Est et aliud explorandi genus, quo ipsi duces nullo 
extrinsecus adiutorio per se provident Sicut]. 

Cum iis compara: 

IV, 3.10: ,Idem et de Alexandro . . .* 

Item ea exempla, quae in libris I - III vocula , quoque* ut 
additamenta significantur, in libro IV. quoque subdita habenda 
sunt; nam II, 11.16, quod eidem interpolatori tribuendum est, 
cui IV, 3.10 vindicatur, hoc interpolationis signum prae se fert 
(Alexandrum quoque Macedonem . . ). Quare haud scio an ini- 
tium exempli IV, 3.13 (Universi quoque exercitus notabilis saepe 


18) Cf. Commentt. Jen. p. 125 et 154 et quaest. p. 343/44. 

fuit continentia sicuti — ) interpolatori tribuendum sit. Memo- 
rabile quoque est, quod et II, 11.16 et IV, 3. 1 3 notabilitas facti, 
quod narratur, praecipue praedicatur (II, 11.16: illud nobile — 
IV. 3.13: notabilis fuit continentia), id quod ceteris locis non 
fit. — Deinde IV, 3.13 eadem ratione nova capitis pars intro- 
ducitur, qua in exemplo I, 2.7 (cf. sup.), . cuius initium usque 
ad voculam , sicut* iure spurium habetur; utroque enim loco vo- 
cula , sicut* novum exemplum introducitur. 

Quibus expositis cum interpolationes lib. I — HI, quas supra 
enumeravi, cum locis 1. IV, qui originis Pseudo-Frontinianae 
speciem prae se ferunt, praecipue IV, 3.10, artissime cohaerere 
videantur, has interpolationes ab unoeodemque profectas esse 
pro certo habeo, et cum expl. IV, 3.10, etiam Wolfflini sententia 
posteriori manui tribuendum sit, quam quae librum IV composuit, 
magna cum probabilitate omnes interpolationes libr. I— UI, quas 
Wolfflinus ab eodem, qui librum IV. conscripsit, insertas esse 
nobis persuadere studet, aetate posteriores esse quam librum 
IV. concludendum est, ex quo efficitur librorum I — III interpo- 
latorem librum IV componere non potuisse, quippe in quo ipso 
manus eiusdem interpolatoris appareat. Cf. Gunderm. quaestt. 
p. 335. 

Vestigia igitur interpolatoris haud dubia, quae etiam in 
libro IV. inveniuntur, suadent, ne dicam postulant, ut etiam in 
eo libro ea, quae Frontinianae elocutioni obstare videntur, potius 
huic interpolatori quam auctori 1. IV. ut falsario tribuantur. — 

Quod iam Wolfflinus p. 75 1. 1. a Frontino subiectum enuntiati 
(„das handelnde Subjekt**) in initio exemplorum poni solere 
dicit, etiam ipse auctoris diligentiam in fine operis (sc. libri III.) 
minutam esse videri adiecit. Hanc rem accuratius im- 
quiramus. — Exempla, quae incipiunt ab ,idem*, , contra* (11,3.7), 

, eundem errorem* (I, 5.26) non sunt respicienda, cf. Wolffl. 1. 1. 
p. 74/75. Item HI, 13.3 (spurium) IV, 1.25 (mutilatum esse 
puto) IV, 3.13 cf. supra p. 20|21. Exemplo II, 1.13 (Jugur- 
tham .... constat) respondent IV, 3.1 (M. Catonem — traditur) 
IV, 3.11 (Masinissam-legimus) IV, 3.9 (Aemilianum-traditur.); 
sed cf., quae de expl. IV, 3.9 et 11 fide dixi supra p. 20. — 
Reliqua fere exempla, in quibus consuetudo Frontini, quam 
Wdlffiinus animadvertit, servata non esse videtur, omnia fere 
eiusmodi sunt, ut a libris I— HI non differant. Frontinus enim 
multis in exemplis non tam subiectum (enuntiati) quam nomen 

proprium; etiam in casu obliquo de industria primo loco stra- 
tegematon collocasse videtur, sc. ideo, quod exempla maiorem 
auctoritatem atque gravitatem habere viderentur. Exempla 
sunt haec: 

II, 6.1 Gallos senatus — censuit 
II, 7.7 Hannibalem — reliquerunt 
m, 5.3 A Torquato ... 
in, 14.2 Hannibale obsidente — 

Ex libro IV. notanda sunt haec: 

IV, 1.18 Appii Claudii sententia .... 

IV, 1.20 P. Cornelio Nasica D. Junio coss. 

Item IV, 1.24 et 44: 

IV, 4.2 Ad Fabricium ... 

Similia inveniuntur: IV, 7.31 et 39; eodem referenda sunt: 
IV, 5.21 Cyzicum cum oppugnaret . . . 

IV, 7.40= H, 4.15 Volscorum castra . . ., quibus adnotationem 
adiecturus sum. 

Wolfflinus 1. 1. p. 79|80 cum propter alias causas, quas 
probare non possum, tum ideo exemplum n, 4.15 = 1V, 7.40 
(, Volscorum castra cum prope a virgultis silvaque posita essent, 
Camillus ea omnia, quae conceptum ignem usque in vallum 
proferre poterant, incendit et sio adversarios exuit castris*) 
ex libro II. removit , quod subiectum enuntiati , Camillus* 
in initio exempli non esset collocatum , quod Pseudo - Frontini 
consuetudini magis esse conveniens dicit. Modo autem huius 
simillima exempla etiam aliis libr. I— HI locis extare vidimus, qu& 
re Wolfflinus hoc argumento uti non debebat, ut n, 4.15=1V, 7.40 
libro IV. nativum locum habuisse nobis persuaderet, sed equidem 
cum propter alias causas (de quibus infra p. 26|27) hoc exemplum 
libro H. principalem locum obtinere conicio tum ex eo, quod 
subiectum fCamillus) primum locum non habet. Nam Frontinus 
de industria verba , Volscorum castra* expl. II, 4.16 praeposuisse 
videtur, quod hoc loco de cunctis nationibus dicturus est: 
II, 4.17 Hispani ... n, 4.18 Falisci et Tarquinienses. Expl. 
H, 4.16, quod huic opinioni repugnare videtur, procul dubio 
interpolatum est, quoniam nationum ordo turbatur neqile quic- 
quam novi aut gratius affertur; accedit, quod in hoc strategemate 
nc auctor quidem significatur; vocula , omnis* ita posita est, ut 
Frontini usus non servetur; cf. Wolffl. 1.1. p. 75. Similiter, ut 

quod supra de initio strategematon dixi, exemplis allatis stabiliam, 
deinceps de cunctis nationibus agitur: 

m, 15. 1 Romani. 2 Hi qui ab Hannibale Casilini obsidebantur. 
3 Reliqui ex Variana clade. 4 Thraces. 

HI, 17. 8 Asculani. 9 Numantini. 

IV, 5. 18 Petilini. 19 Hispani. 20 Casilini. 21 Cyzicum cttm 
oppugnaret (pro Cyziceni). 22 Segovienses. 23 Numantini. 

In numero exemplorum, quae modo attuli, IV, 5.21 quoque 
invenitur (Cyzicum cum oppugnaret Mithridates), quod supra 
una cum II, 4.15=1V, 7.40 memoravi. Hoc quoque in exemplo 
subiectum enuntiati nomine Mithridatis praeposito facillime 
in initio strategematis collocare potuit, sed hoc loco cum de 
universis civitatibus dicturus esset, ab hac consuetudine verbo 
, Cyzicum 4 anteposito de industria recessit. 

Itaque exemplum II, 4.15 = 1V, 7.40 libro II. relinquemus, 
ut iam Wachsmuthius 1. 1. p. 577 voluit, cum septimo libri IV. 
capite eo loco, quem expl. H, 4.15 principalem obtinuisse 
Wolfflinus putat, de universis gentibus nihil referatur. Accedit, 
quod etiam sententiarum 1. II, 4 conexus hoc exemplum sibi 
postulare videtur (H, 4,15: omnia, quae conceptum ignem usque 
in vallum proferre poterant, incendit — 16 interpol. — 17 
vehicula taedae sebi et sulphuris plena incenderunt — 18 fasces 
et angues — ) neque series nationum, quam Frontinus hoc loco 
observasse videtur, eo perturbatur. 19 ) 

Restant exempla IV, 1.14 (castra antiquitus . . . ) et IV, 
1.38 (in legionem . . ) et IV, 1.48 (Cum a Liguribus-), ex quibus 
non multum de auctoritate 1. IV colligendum esse puto, prae- 
sertim cum in exemplo 1,38 subiectum personale non inveniatur, 
quare interpolatoris manum significari crediderim, et in expl. 
IV, 1,14 Frontini verba, nisi forte totum exemplum spurium est, 
a Pyrrhi vocula incepisse videantur. 

Quod deinde Wolfflinus magnam inter lib I — III et lib. 


19) Utrum que Wolfflinus negat, cf. 1. 1. p. 75/76. 'Quaerenti autem, 
quare hostes turbentur (De acie hostium turbanda! v. capitis titulum), Fron- 
tinus exemplis II, 4.15 — 18 optime respondet: ,Incendiis!‘ quorum varia genera 
profert. Nihil Frontini interest accuratius explicare, quid incendiorum usu 
efficiatur, (cf. Wolffl.); quare Wolfflinus vim atque conexum verborum, quae 
Frontinus hoc loco adhibuit, non recte intellexisse mihi videtur. 

Item quare non tam exemplum 15 quam expl. 16 seriem nationum per- 
turbet, non intellego. 

IV. discrepantiam in significandis Scipionibus apparere dicit* 
eius ratiocinationem sequi non possum. Nam vel ex significa- 
tionum indice, quem adieci, uno aspectu cognosci potest ex ea 
diversitate, si modo est diversitas, nihil colligendum esse. 

Scipio maior. 

Scipio: I, 3.8 12,1 H, 3.16 7,4 
IU, 6 1 9,1. 

P. Scipio: I, 3.5 II, 1.1 IV, 7.30 
7,39. 

P. Cornelius Scipio: II, 3.4 III, 

6 . 2 . 

Scipio Africanus : I, 2.1 8,1011, 

11.5 5,29. 

Ex eo quod in lib. I — III Scipio maior, in lib. IV. Scipio 
minor cognomine Africani ornatus sit Wdlfflinus de auctoritate 
1. IV. aliquid suspicandum putat. Sed praeterquam quod Sci- 
piones maxime varie a Frontino significantur, Frontinus unum 
maiorem Scipionem cognomine Africani ornare non potuit; certe 
casu factum est, ut in libris I— III maior, in libro IV minor 
hoc cognomine ornaretur, cum ille (maior) libro IV tantum bis (7,30 
et 39), hic (minor) libr. I — III tantum semel (II, 8.7) nominetur. 
Sed quod est maximum, exemplo suspicioso IV, 7.4 excepto Fron- 
tinus Scipiones summa rerum, quae narrantur, et nominibus, 
quae cum eis artissime coniuncta sunt, alterum ab altero di- 
stinxit. Ut cum maiore Scipione ponitur: Secundo Punico bello, 
Hannibal, Syphax, Hasdrubal aliaque; Scipio minor notatur 
verbis: Aemilianus, Numantia aliaque. Hac igitur re Scipiones 
distinguuntur, ut iam Walfflinus (1. 1 p 37) uno loco concessit. 
Nam ut ex indice, quem supra proposuimus, apparet, in libris 
I— HI. et maior et minor (H, 8.7) solo nomine Scipionis vel 
P. Scipionis vel P. Cornelii Scipionis affectus est atque in 
libris I— HI aeque ac libro IV. identidem significationes eius- 
dem Scipionis inter se simillimae inveniuntur, cf. I, 3.5 H, 1.1 
cum IV, 7.30 et 39 (Scipio Africanus maior) vel H, 8,7 cum IV, 
1.1 (Scipio Africanus minor) ect. 

Quam ob rem Frontinum in libr. I— III Scipionem maio- 
rem cognomine Africani a minore distingui noluisse apparet; 

20) Cf. supra p. 19. 

21) Cf. supra p. 18/19. 


Scipio minor. 

Scipio vel P. Scipio II, 8.7 IV, 1.1. 

Aemilianus Scipio IV, 3.9 20 ) 7,27. 

Scipio Africanus IV, 1.5 7,4 **) 
7,16. 

imprimis autem cave credas in libr. I — III Scipionem maiorem 
Omnibus locis, ubi nominatur, cognomento Africani ornatum 
esse, contra in libro IV Scipionem miporem semper Africanum 
appellari. Sed si quis ratiocinationem meam non secutus mi- 
retur, cur Scipio maior in libro IV, minor in libris I — III Afri- 
cani nomine non nominetur, multo magis mirandum est, quare 
Frontinus in strategematibus suis semel tantum Scipionem mino- 
rem commemoravit (II, 8.7), quod fieret, si librum IV spurium 
esse statueremus. 

Omnes viri docti, qui adhuc libris Frontinianis stratege- 
maton operam dederunt, fere semper id egerunt, ut quam potest 
accuratissime demonstrarent, quibus rebus hae duae partes inter 
se dissentirent; quare ut recte de fide 1. IV. iudicetur, utile 
futurum esse spero inquirere, num concentus quis inter libros 
I— III et librum IV. animadverti possit. - Utraque autein in 
parte saepissime, ut paucis verbis quam plurimum dicatur, in 
exemplis componendis participia adhibentur sive particulis eo* 
pulativis inter se coniuncta sive particula non posita alia 
aliis subiecta, quod tam saepe fit, ut ex hac exemplorum 
structura aliquid de cohaerentia lib. I — III et IV. conici possit. 
Pauca affero: 

I, 1,7 Mithridates circumvallante Pompeio fugam in proximum 

diem moliens huius consilii obscurandi causa latius et usque 
ad adplicitas hosti valles pabulatus colloquia quoque cum 
pluribus avertendae suspicionis causa in posterum consti- 
tuit, . . . 

II, 4.5 C. Sulpicius ... dimicaturus iussit. muliones . . . abire 

et . . . conserto iam proelio velut equis insidentes osten- 
tare se pugnantibus; quareGalli existimante s . . . cessere. 

III, 3.5 Philippus . . . exclusus . . Apollonio . . corrupto per- 
suasit, ut plaustrum . . . oneratum poneret. Confestim 
deinde signo dato insecutus oppidanos circa impedita 
portae claustra trepidantes oppressit. 

IV, 4.1 Camillo Faliscos obsedenti ludi magister liberos Falis- 
corum tamquam ambulandi causa extra muros eductos tra- 
didit dicens retentis eis . . . civitatem imperata facturam. 
Camillas . . . restrictis manibus magistrum virgis agen- 
dum . . . tradidit . . . adeptus victoriam, quam . . . 

V, 5.17: M. Cato Censorii filius in acie decidente equo pro- 

lapsus . . veritus ignominiam rediit in hostem exceptis- 


Digitized by 


Google 



26 


que aliquot vulneribus recuperato demum gladio reversus 
est ad suos. 

Similia inveniuntur in his exemplis: 

I v 1.7 et 11 5,12 6,2 8,11 10,2 12,1 et 5. 

II, 2,12 4,5 5,5.12.19.24 11,14 13,3. 

III, 3,4.5 6,1 et 5 9,2 10,6 15,5 17,2.3.6. 

IV, 1,1.23. 39 2,8 4,1 5,2.5 14.16.17 6,4 7,8.20.22 ect. 

Tam igitur notabilem inter libros I -III et librum IV con- 
sensum non casu factum, sed unius scriptoris ingenio et consilio 
tribuendum esse pro certo habeo. 

Hoc loco, quo de exemplorum structura loquor, ad WdlfflinUm 
revertar necesse est, qui in constructione exemplorum lib. 
I — III et IV eam diversitatem invenisse sibi videtur, ut Fron- 
tinum strategematon eventum aliter ac Pseudo-Frontinum signi- 
ficare dicat. Cf. 1.1. p. 74 sqq. Frontinum enim uti septies 
particula ,et ideo 4 ,ideoque 4 et duodevicies , atque ita', cum 
Pseudo-Frontinus, qui nullam harum adhibeat, clausulam strate- 
gematon per ,et sic 4 indicet.. Qua in re quod Wdlfflinus de ,et ideo 4 
,ideoque 4 , atque ita 4 profert, verum esse concedendum est, sed quod 
de particula ,et sic 4 dicit reprobandum esse puto. Nam si disputatio- 
nem eius solam respicias, Pseudo-Frontinum, qui vocatur, hanc par- 
ticulam (et sic) in exemplorum conclusione unam adhibere neque 
ullum in hac re consensum inter libros I-1II et IV. apparere credas 
necesse est. Vir enim doctus Frontinum 1. I— 1H hac parti- 
cula eadem fere ratione uti, qua Pseudo-Frontinus, omnino non 
notavit, sed praeterquam quod hanc rera ne verbo quidem 
attigit, contra ex libro II. exemplum in librum IV. transferendum 
censet, in quo ,et sic 4 legitur, dico II, 4. 15. IV 7. 40. Nam cum 
.et sic’ in Frontini dicendi rationem non cadere opinetur, sed 
Pseudo-Frontini, expl. II, 4.15 = IV, 7.40, quod hanc particulam 
continet, in libro IV. locum principalem obtinuisse credit. 

Sed cum expl. II, 4.15=1V, 7.40 priore loco ponendum esse 
mihi videar demonstrasse, cf. supr. p. 22|23, Wdlfflini ratiocina- 
tionem non iam plane constare apparet, praesertim cum in libro 
IV. duo tantum exempla legantur, quae ,et sic’ exhibent: 

IV, 7.24 . . . misit qui . . . dicerent totum exercitum volonum 
vicisse videri, quod hostes fudissent: et 8iiD eos . . . 
recepit. 

IV, 7 32 ... ora oculosque eorum gladiis peti iussit, et sic 
aversam aciem cedere coegit. 

Equidem ex duobus eiusmodi locis omnino non multum de 
dicendi consuetudine scriptoris colligendum esse puto; accedit, 
quod Frontinus 1. I — HI similia praebet: I, 11.8 A. Postumius 
. . animos suorum erexit, Pollucem et Castorem adesse dicens 
ac sic proelium restituit. 

I, 3. 8 Scipio . . . necessitatem Carthaginiensibus imposuit revo- 
candi Hannibalem: sic . . . . transtulit bellum. 

His in exemplis particula ,sic 4 eventum strategematon in* 
dicari, quis est, qui neget? Quodsi expl. n, 4.15, quod libro 

H. iure ac merito vindicandum esse puto, cf. supr. p. 22|23 
huc referas, quid interest inter libros I — IU et librum IV? 
Nam quod in libro IV appositum est ,et 4 , cum in libro 
I — IH praeter n, 4.15 (et sic) ,ac sic* vel merum ,sic 4 inveniatur, 
nihil ad rem facit, quoniam aliis quoque in clausulis modo legitur 
particula copulativa modo deest, velut , atque ita 4 ,et ita 4 
(I, 6.3 n, 7.10) , itaque 4 (I, 2.£); contra ,ita 4 1, 1.9 3,3.5 II, 3.3 ect. 

Praeterea Frontinus aliis locis particula ,sic 4 simillime 
utitur ita ut, quamquam strategematon ipse eventus atque finis 
non indicatur, tamen medio in exemplo sententiarum clausula 
describatur. 

I, 10.2 Idem (Sertorius) . . permisit turmae ... ire laboran- 

tique submisit alias et sic recepit omnes; tum utrisque tutis 
. . . ostendit, quis exitus . . . (cf. IV, 7.24: et sic . . . 
eos recepit.) 

II, 5.31: sic legio quoque .... elisa est 

Quibus expositis Frontinum in libris I — HI ab usu parti- 
culae ,sic 4 tantpiam clausulae strategematon non plane ab- 
horruisse apparet. * 2 ) 

At Frontinus 1. I — III duodevicies , atque ita 4 , septies ,et 
ideo 4 ,ideoque' adhibuit, Frontinus 1. IV. nullam earum parti- 
cularum exhibet 1 Ea discrepantia, quam non esse denegandam 
concedo, quaecunque eius fuit causa, non magni est momenti, 
quod ceteris in rebus plurimis locis structurae exemplorum lib. 
I— IH et 1. IV. mirum in modum inter se concinunt. Nam 
etiam in eis exemplis, quae particula conclusiva carent, exitus 
et in libris I — HI et in libro IV. saepe* ita formatus est, ut 
de communi auctore lib. * I — HI et IV. vix dubitari possit. Qua 
in re id maximi momenti est, quod similitudo, cum primo aspectu 


22) Idem Gundermannus, quaestt. Front. p. 327 iudicat. 

non facile cernatur, a falsario profecta esse, non potest, qui 
ne frequentem quidem ac conspicuum usum particularum , atque 
ita* ,et ideo* ,ideoque* surripiebat. 

Respicienda autem est in his exemplis cum tota enuntiati 
forma tum vis atque positio particulae ,que‘, qua et novum 
momentum plerumque constructione participiali adhibita adfer- 
tur, quo eventus strategematon efficitur et eventus ipse indicatur : 

I, 5.13 . . . conversoque agmine ignarum rei quae agebatur, 

exercitum incolumem reduxit. 

II, 8.0 . . . reductisque in aciem victoria potitus est. 

II. 5.8 effusisque eis ex more repente adortus et desertum 
proruit vallum et castra cepit. 

IU, 2.5 effusisque oppidanis . * . cepit urbem. 

IU. 10.2 . . insecutisque temere oppidanis . . . oppidum invasit. 

IV, 5.15 . . . admissisque . . . equis advecti (sic Hartel 1.1.) 
victoriam patriae contulerunt. 

IV, 5.17 exceptisque aliquot vulneribus . . . reversus est ad suos. 
II, 5.11 exceptiquc ab insidiatoribus fusi sunt. 

IV, 7.7 terrendique hostis causa, — 

H, 5.34 eoque proelio fiduciam regi . . . detraxit. 

IU, 1.1 eoque impetu . . . aggressus est . . 

IV, 5.1 eaqua invidia redegit eos ad modestiam. 

Similiter: I, 5.2 II, 1.1 IV, 7.6 7,39; I, 4.14 IV. 7,17; 

I, 1.16 5,24 IV, 7.7 et 33; aliaque. 

Deinde hae clausulae animadvertuntur: 

I, 1.5 atque inter eam dissimulationem . . . 

JV, 4 2 atque ea fide meruit, ut . . . 

IV, 5.16 atque ab eo . . . transverberatus . . . 

II, 5.18 *hac persuasione sollicitati ... 

IV, 7.18 ea persuasione avocatos .... 

II, 7.13 et hac assimulatione . . . 

II, 11.4 et hac asseveratione . . . 

Relativi quoque pronominis in clausulis usus notandus est: 

I, 2.3 qua is potitur . . . faciebat. 

IV, 7.21 qua ratione confirmatis militibus victoriam conse- 
cutus est. 

II, 7.12 quo instinctu assecutus est, . . . 

III, 8 2 qua asseveratione perterriti . . . defecerunt. 

IV, 7.20 cuius exspectatione territum vicit hostem. 

H, 9.6 qua exspectatione assecutus est, . . . 

Similia inveniuntur: I, 3.2 10,4 11,6 et 9 et 10 II, 2.7 
3,16 8,8 HI, 5-2 6,5.6 17,6 IV. 2.1 5,4 7,10.26 aliaque. 

Sed non modo exemplorum lib. I— -III et IV. structura 
maximam praebet aequalitatem, sed etiam haud pauca vocabula 
inveniuntur, quae Frontinus 1. I — III, pariter amplexus est ac 
Frontinus 1. IV. 

Wolfflinus ipse nonnulla affert, sed aliud secutus consilium: 
, subinde*, , quodam deinde tempore*, ,tum cum maxime*, , adven- 
tare* aliaque falsarius Frontino sollerter surripuisse creditur. 
Sed einsmodi proprietates dictionis tam multae sunt, ut falsario 
cuidam eas adscribere animum inducere non possim, praesertim 
ei, quem per ,et ipse* in praefatione 1. IV. ipsum se prodidisse 
Wachsmuthius credit, cf. supra p. 7. 

Frontinus atque Pseudo-Frontinus, qui vocatur, aeque 
amant particulam , vellit* cf. I, 4.12 5,10 11, 3.14 4,5 5,2.10.13. 
19 24.31 III, 6.38,20,3 17,6 IV praef. 1,14.25.43 Idem dicendum 
est de , deinde*, quod in conformatione exemplorum multum valet, 
cum in libris I— III circiter quadragies, in libro IV decies ad- 
hibeatur; aequo autem amore Front. 1. I— III et Front. 1. IV 
amplexi sunt verbum , compellere* cf. I, 2.2 7,2; II, 2 14 3,1 
9,6; III, 4.6 7,1 15,6; IV, 4.2 5,21. Deinde , Infestare* quod in 
lib. I— III saepe legitur ( 1 . 3 *. ; II, 1.8 3,16; III, 6.1) in libro 
IV quoque reperitur IV, 7.13. , Universus* positum est I, 1.2 

4,9 5,6.10 9,2; II, 1.8 5,26.33 11,15; HI, 6.6 17,27; IV, 7. 6. 8.22 
17.33. 

Etiam maiorem habent gravitatem proprietates grammaticae, 
quae utrique parti communes sunt quaeque unumeundemque 
auctorem ut accipias suadere videntur, ut vox ,dies* proprie 
adhibita est; plerumque enim est masculini generis, ut I, 4.5 
11,3; n, 1.5 13 13,7; III, 2.7.8. 3,2 11,4 IV, 1.43 7,13 aliis 
locis; feminini generis, si diem certam significat, cf. ,constituta 
die* aliaque. Sed aliis quoque locis, quibus praestituta dies non 
notatur, et in libr. I — III et libr IV haec vocula feminino generi 
usurpatur. I, 1 12 II, 4 6 IV, 7.22 (postera die) I, 11.19 1,7 
(tota die, proxima die). , Imperare' interdum cum infinitivo 
coniunctnm legimus, cf. I, 10.1 IV, 1.16, — Hoc loco iterum 
ad Walfflinum redeo, qui (1. 1. p 90) pronominis possessivi ,8tH!8* 
usu Frontinum et Pseudo-Frontinum magnopere inter se differre 
plurimis verbis contendit. Sed equidem librum IV. cum libris 
I — HI hac in re ita consentire puto, ut meliorem consensam 

non requiras. Exempla autem, quibus Wdlffiinus ad hanc diver- 
sitatem lib. I — III et lib. IV. statuendam adductus est, leguntur 
IV, i .10 1,32 7,30. Wdlfflinus Pseudo-Frontinum his locis cum 
vocabulis cognationem significantibus pronomen reflexivutn sine 
ulla causa coniunxisse affirmat, id quod apud Frontinum non 
inveniatur, nam III, 3.3 ubi , filium suum 4 reperiatur, vocem 
, 9 uum‘ ira positam esse, ut , proprii* significatio requiratur. Sed 
Wolfflin. in 1. IV. exemplis, quare commotus auctor pronomen 
reflexivum posuisset, ommino non quaesivisse videtur; quod 
si fecisset, hoc , filium suum* (1,10) et , fratrem suum* (1,32) iure 
ac merito scriptum esse invenisset. Nam in his exemplis 
pronomen ,suum‘ appositum est, quo melius severitas fratris in 
fratrem, patris in filium praedicetur non aliter atque in expl. 
HI, 3.3. Exemplum vero IV, 7.30, quod Wollffinum maximam 
partem ad iudicium perduxisse videtur, ommino non respiciendum 
est, cum illud ,suum*, quod Wolfflinum offendit, merae Pederichii 
coniecturae debeatur. Optimi codices ,suum* non exhibent. 
Quare quid de Wolfflini argumentatione iudicandum sit, facile 
est intellectu. Cf. quoque Gunderm. quaestt. p. 324. 

Non plus profuit Wollflino, quod de ,ad* et ,apud‘ praepo- 
sitionibus dicit, 1.1 p. 73. 

Frontinus, ut Wollflinus dicit, praepositione ,ad* cum ad 
urbem, prope quam pugnatum est, significandam utatur, praepo- 
sitionem ,apud* adhibuit, cum de urbium obsessionibus loquitur; 
at Pseudo-Fron tinus ad uibes obsessas significandas etiam ,ad* 
praepositione utitur, ut IV, 1.1 et 7,27. Quam animadversionem 
nonnihil momenti habere concederemus, si Wdlfflinus eiuemodi 
plura proferre posset et si Frontinus praepositiones illas omnibus 
locis, qui huc referendi sunt, talem in modum revera adhiberet. 
Sed HI, 17.4 aeque atque in libro IV praepositio ,ad* usur- 
patur: ,Cn. Pompeius circumsessus ad Dyrrhachium non tantum 
obsidione liberavit suos . . . .* 

Deinde ,apud* ad proeliandi locum notandum in usum 
vocatur: IV, 7.43, quod exemplum Hedickeio auctore (cf. Herm. 
VI p. 154—64) iure libro II, i) (8) inseritur: , Miltiades cum in- 
gentem Persarum multitudinem apud Marathonem fudisset* . . . 
Item II, 2.4 , Lucullus . . . apud Tigranocertam dimicaturus . .* 
Quae cum ita sint, Wblfflini de hac re ratiocinatio nihil valet, 
praesertim cum in libro IV pariter atque in libris I— III prae- 

positio ,ad‘ plerumque ad proelii locum significandum adhibeatur, 
cf. IV, 5.5 (ad Cannas) 7,25 (ad Trasimenum) ect. 

Deinde non plane silentio praetermittendum id est, quod 
et in lib. I — III et lib. IV. nominibus saepe additamentum 
praepositionale adiectivi loco liberrime accedit, cf. I, 2.5: M. 
Cato in Hispania. I, 4.4 Nicostratus dux Aetolorum adversus 
Epirotas. II, 1.2 Metellus Pius in Hispania adversus Hir- 
tuleium. IU, 1.2 M. Cato in Hispania HI, 3.6 Hannibal apud 
Tarentum. IV, 1.15 P. Nasica in hibernis. IV, 1.43 C. Curio 
consul bello Dardanico circa Dyrrhachium. IV, 7.30 P. Scipio 
in Lydia. Similia: I, 3.4 5,12.16 11,1; H, 1,1.15.16 3,16 4,6 
5,31—33; EDE, 6,6 10,2.9 11,3 17,5; IV, 1,1 5,8 7,20—22.30. 

Duabus quoque in partibus (1. I — IU et IV) aeque par- 
ticula ,ut 4 finale omissa est, velut I, 4.7 (praecepit ipsam 
oram maris legerent) I, 5.24 (imperare), item I, 11.2 H, 1.8 
5,4; HI, 9.4 12,1 (denuntiare), IV, 5.7 (suadere) IV, 7.28 
(praecipere). Item ex verbo , imperare 4 infinitivus activi pendet, 
cf. I, 10.1 (robustiori imperavit equo . . . caudam abrumpere, 
gracili per singula vellere . . .) IV, 1. 1 quibus . . . portare 
. f. . cibaria imperabat) IV, 1.28 (perstare in principiis . . . 
imperavit.) 

Ablativis quoque absolutis pronomina ita adiecta sunt, 
ut quamquam in latinitate non inauditum est, tamen rarissime 
inveniatur, cf. I, 6.2 (Idem hostibus tergum eius prementibus 
collocavit) H, 8.13 (Divus Julius ad Mundam referentibus 
suis pedem, . . . iussit) HI, 12.1 (Alcibiades . , . civitate sua 
obsessa. .. denuntiavit). IV, 1.41 (Manlius filius exercitu pro 
se . . . parante negavit.) IV, 3.12 (M. Curius cum victis ab 
eo Sabinis .... contentus fuit.) — 

Non omnia, quae Wolffiinus de fide 1. IV. protulit, a me 
satis refutata esse haud ignoro, sed id quidem me demon- 
strasse spero argumenta Wolfflini non tam ideo probabilia 
videri, quod per se magnam habeant auctoritatem quam quod 
artificiose conexa atque etiam interdum non integre adhibita 
sunt. Quare si mihi contigerit, ut diversitatem fontium, a 
Wachsmuthio et Wolfflino nimis pressam, ne dicam omnino 
non constare, sed non tantam esse demonstrem, ut ex ea 
libros I — HI et librum IV ab eodem auctore conscriptos esse 

coniciendum non sit, liber IV strategematon Frontinianorum 
etiam non imprudentibus (cf. Wolffl. 1.1.) fortasse genuinus 
videbitur. — 


C. 

De fontibus. Wachsmuthius 1. 1. p. 578|79 auctorem 1. IV, 
fontibus usum esse dicit, qui in libris I — HI non compareant; 
nam cum Frontinus I — III Valerium Maximum 28 ) nullo loco 
adhibuerit, in libro IV tringinta duo exempla Valerianae originis 
inveniri. Sed Wachsmuthius, qui in nullo exemplo senten- * 
tiae suae causas affert, primo tantum aspectu iudicavisse 
videtur, cum primo tantum aspectu pleraque eorum exem-» 
piorum e Valerio Maximo sumpta esse videantur. Nonnulla, 
de quibus Wachsmuthius non recte iudicaverat, a Wolfflino 
(1. 1. p. 80» et Gundermanno (Commentt. Jen 1881 et quaestt. 
Front. p. 321 sqq.) correcta sunt, sed summum de fontium 
diversitate iudicium Wachsmuthii quaeque ex ea conicienda 
esse illi videbantur, ab his mutata non sunt. Nam 
Wolfflinus quoque a Pseudo - Frontino Valerium Maxi- 
mum viginti circiter locis exscriptum, quin etiam ex- 
pilatum esse opinatur. Deinde propriam de fontibus Fronti- 
nianis quaestionem instituit Bludauius (dissert. inaug. Re^ 
giomont. 1883), quae tamen tantum ad libros I — III pertinet, 
cum Bludauius libro IV ut a Wachsmuthio et Wolfflino falso 
notato operam atque diligentiam navandam sibi non esse 
putaret; cf. Blud. p. 1 et 37. Sed cum, si de fontium diver-* 
sitate lib. I — HI et lib. IV agitur, imprimis sciendum sit, 
quos fontes Frontinus I — III adhibuerit, ante omnia disser^ 
tationem Bludauianam inspexi; sed brevi illius opera hac in 
re me minime adiuvari intellexi, cum nihil fere ille profecerit, 
quod non Wachsmuthius et Wolfflinus vidissent. Perquam 
autem vituperandum est, quod Bludauius nonnullis locis sen- 
tentias contrarias, quae ab aliis prolatae sunt, non modo non 
reprobare conatus est, sed ne verbo quidem attigit. Ut 
singula ex multis promam: stratg. I, 9.4 Wolfflini sententia 


23) Factorum et dictorum memorabilium libri novem ed C. Kempf, 
Berol. 1854. 

tumultum spectat, quem decima Caesaris legio belli Africani 
temporibus Romae moverat (cf. Herm. IX p 85|86), Bludau- 
ius, qui Caesaris commentarios de b. Grall. I. 40 a Frontino 
inspectos esse dicit, de Wolftlini sententia nihil disserit. 
Deinde in expl. I, 11.11 — 13 Wolfflinum iniuria opinatum 
esse ea exempla e Valerio Maximo hausta esse admonendum 
erat Bludauio, cum ipse eorundem exemplorum fontem Li- 
vium et Sallustium esse dicat, cf. 1.1. p. 33 et 24. Quid 
quod idem Hedickei disputationem „Ueber eine Blattver- 
setzung im Frontin u Herm. VI p. 156 — 64 prorsus omisit ac 
ne Hildesheimeri quidem dissertationem de libro qui inscri- 
bitur de viris illustr. urbis Romae (Berol. 1880) legisse vi- 
detur? Notandum quoque est, quod cum expl. II, 5.20 procul 
dubio Caes. b. Grall. VI, 7 — 8 fons sit, Bludauius Caesarem 
b. Grall. VII, 59 a Frontino exscriptum esse credit. Atque 
hoc loco fons, quo Frontinus usus esse dicitur, etiam exstat! 

Copiosius de Bludauii opera dixi, ut quibus ex fontibus 
Frontinus I— III hauserit, adhuc minime constare cognoscatur. 

Nuperrime Gundermannus in quaestionibus de Juli Frontini 
strategematon libris, quas identidem commemoravi, pauca de 
fontibus disseruit neque Wachsmuthii et Wdlfflini iudiciura de 
usu Valerii Maximi improbavit. Equidem de fontibus Frontini 
I — III quaestionem longiorem instituere in animo non habeo, 
quod quamquam utilissimum est, tamen huius dissertationis fines 
longe egreditur; sed hoc loco tantum accuratius inquiram, nurn 
v. v. d. d. de fontibus 1 IV. recte disputaverint; qua in re 
omnem fere operam navabo necessitudini, quam inter Fronti- 
num lib. IV. et Valerium Maximum intercedere v. v. d. d. putant, 
quippe quae una fere eo3 adduxerit, ut librum IV. strategema- 
ton a Frontino concsriptum non esse crederent. 

Si Wachsmuthii sententiam sequimur, Frontinus vel potius 
falsarius his locis Valerium Maximum exscripsit: 


Fr. 

Val. Max. 

IV, 1,1 

n, 7.i. 

M 

— 7,2 

1,17 

7,2 ext. 

1,18 

7,15b. 

1,23 

7,10. 

1,26 

7,9. 

1,31 

7,4. 

Fr. 

Val. Hax. 

IV, 1.32 

7.5. 

1,38 

7,15e. 

1,39 

7,8. 

1,40 

7,6b. 

1,42 

7,11. 

1,44 

7,15c. 

1,46 

7,15d. 

1.13 

V, 8 4. 

3,1 

IV, 3 11. 

3,12 

3,5b. 

3,3 

4,6. 

4,1 

VI, 5.1. 

4,2 


5,4 

III, 2.5. 

5,16 

2,12. 

5,17 

2,16. 

5.23 

III, 2.7 cxt. 

5,13- 

7,8 ext. 

5,14 

V, 6.4. 

5,15 

— 6, 5-6. 

5, ‘20 

VII, 6.2. 

6,3 

V, 1.1 ext 

7,29 

II, 3.3. 

7,36 

VII, 3 7. 

7,39 

V, 6.7. 


Wdlfflinus, qui non omnibus his locis Valerium fontem Fron- 
tini fuisse concedit, tamen viginti fere exempla sine dubio ex 
Valerio Maximo a Pseudo-Frontino exscripta esse contendit. 24 ) 
Quod si recte iudicaverit, iure mirandum est, quod cum in libris 
I-HI ne vestigium quidem Valerii Maximi appareat, liber IV. 
tot exempla praebet, quae e Valerio exscripta sunt. Sed in 
hac quoque re non easdem rationes, quibus in libris I— III exa- 
minandis usi sunt, in libro IV secutos esse viros doctos persua- 
sum habeo. 

Primum in lib. I — III quoque Valerii Maximi vestigia ap- 
parent, id quod etiam a Wolfflino agnoscitur; nam expl I, 11. 


24) Cf. 1. 1. p. 88. Expl. IV. 7.39 fortasse ex Livio XXII, 53 fluxisse 
v. d. conicit. 

XI — 13 Valerianae esae originis 15 ) putat, sed ob id ipsum ea 
non a Frontino composita, sed ab interpolator* inserta e$s$ levi- 
oribus causis allatis dixit. Bludauius , qui Wolfflim do his, 
exemplis iudicium non respicit, expl. I, 1111 — 12 Livium* expl. 

I, 11 13 Sallustium (hist.) Frontino praebuisse putat, s ed cur 
non potius Valerius, quocum Frontinus valde cons#?^, cum. 
Livii et Sallustii verba non iam exstent, fons habendua sit,, ne 
verbo quidem significavit. At si de 1. IV. fontibus agituri 
etiamsi verba libri IV. cum Livianis concinunt, tamen sine ulla 
dubitatione ex Valerio potius petita esse dicunt, si v*l ariuimi 
cum eo consensus vestigium esse videtur. 

Aliam atque probabiliorem viam Gundermannug (1. 1. p. 
337-38) ingressus est. Nam cum Frontinum quoque lib. I — HI 
cum Valerio nonnullis locis mire consentire eum non fugisset, 
utrumque ex eisdem collectaneis cum aliis in exemplis tum I, 

II. 11 — 13 pendere suspicatus est. Qua in re ei plane assentior. 

Conexus igitur quidam inter Valerium Maximum et Fron- 
tinum I — IU quoque statuendus est. Sed revertamur ad 
necessitudinem, quam inter librum IV et Valerium intercedere 
viri docti putant. 

E numero exemplorum, quae Frontinus 1. IV. ex Valerio 
hausisse dicitur, primum magna cum probabilitate novem 
Livio tribuenda sunt: 1,44 1,39 7,29 1,38 1,46 1,15,23 3,12 4,2. 

Expl. IV, 1.44 ex Val. Max II, 7.15 c. cf. Wachsm. 1. 1. 

Quam perverse huius de exempli fonte Wachsmuthius 
iudicaverit, ex sola collatione auctoris 1. IV. Livii XXV, 7, 
Valerii Maximi II, 7.15 c apparet, ex qua auctorem 1. IV. ex 
Livio sumpsisse concludendum est, quem Frontinum 1. 1 — III 
et 1. IV. alioquin saepissime adhibuisse omnibus notum est. 
Cf. Wolffl. 1. 1. p. 81. 

Fr. IV. 1.44. Q. Fulvio Liv. XXV, 5-6. 

Appio Claudio consulibus mi- . . . relegatus in Siciliam . . . 
lites ex pugna Cannensi in Si- ne ante Punici belli finem in 
ciliam a senatu relegati pos- Italiam reportarentur, 
tulaverunt a consule Marcello, I<iv. XXV, 7 : Ita decrevit 
ut in proelium ducerentur. Ille senatus militibus, qui ad Cannas 
senatum consuluit; senatus commilitones suos pugnantes 
negavit sibi placere committi deseruissent, senatus nihil 

25) Cf. de his exemplis Kempfii iudicium, ed. Val. Max p. 123 adu. 

3 * 

his rem publicam, qui eam 
deseruissent;Marcello tamen 
permisit facere quod vide- 
retur, dum ne quis munere 
vacaret neve donaretur 
neve quodpraemiumferret, 
dum Poeni in ea fuissent. 


videre, cur res publica com- 
mittenda esset. Si M. Clau- 
dio proconsuli aliter videre- 
tur, faceret, dum ne quis 
eorum munere vacaret neu 
dono militari virtutis ergo 
donaretur neu in Italiam 
reportaretur, donec hostis 
in terra' Italia esset. 


Val. Max. n, 7.15 c. 

Parem iram senatus adversus illos destrinxit, qui apud 
Cannas rem publicam deseruerant. Nam cum eos gra- 
vitate decreti ultra mortuorum conditionem relegas set . . . ac- 
ceptis litteris rescripsit indignos esse, qui in castra reciperentur. 
Ceterum se ei permittere, ut faceret quod expedire rei 
publicae iudicasset, dum ne quis ex his munere vacaret 
aut dono militiae donaretur aut in Italiam, donec 
hostes in ea essent, accederet. 

Quae si accuratius inter se contuleris, verba ac litteras 
senatus decreti apud Frontinum aliquanto propius ad textum 
Livianum accedere quam ad Valerianum invenies, deinde 
hoc ,in Siciliam a senatu relegati* admonet nos de Liviano 
, relegatus in Siciliam* (XXV, 5) in quo Valerium relegationis 
locum omnino non exhibere notandum est; postremo hoc: 
, committi rem publicam* et ,aut in Italiam reportarentur* 
(bis apud Livium!) procul dubio Livium spectat, qui eadem 
fere verba habet, cum Valerius priorem vocem omnino non 
praebeat, posteriorem multo aliter: ,aut in Italiam accederet.* 

Itaque cum nihil inveniatur, quod ex Valerio haustum 
esse necessario credendum sit, at summa cum Livio con- 
sensio fortuita esse non possit, nonne Livium potius quam 
Valerium fontem huius loci fuisse credemus? 

Expl. IV, 1. 39 ex Val. II, 7.8 (Wachsm.) 

De hoc exemplo cf. Gunderm. commentt. Jen. 1881 p. 147, 
qui non Valerium, sed Livium VILI, 29 fontem Frontini 1. IV. 
fuisse iure ac merito contendit. Cf. ex copiosissima Livii 
narratione: Liv. VIII, 32,4: contentione profugit. Fr. pro- 
fugientem. Liv. VIII, 34.5: iusta poena remissurum . . et 
VIII, 3 5.1 . . poenam remitteret. Fr. remisso supplicii metu. 
Liv. VIII, 35.4 procumbere ad genua Fr. ad genua provolvere. 
Val. Max. supplex petere. 

Quamquam quae attuli, pro copiosa Livii narratione non, 
ita sunt conspicua, tamen auctorem 1. IV. in hoc exemplo 
conscribendo Livii verba ob oculos habuisse satis docent, non 
Valerii Maximi, de quo nihil nos admonet. — 

Expl. IV, 7. 29 ex Val. Max. II, 3.3 (Wachsm.) Livius 
XXVI, 4 fons habendus est, cum hastarum longitudo ex solo 
Livio, certe non e Valerio peti potuerit. Llv. XXVI, 4: 
septena iaculi quaternos longa pedes. Front septenis singulos 
hastis quaternorum circiter pedum. — 

Expl. IV, 1.38 ex Val. Max. II, 7.15e (Wachsm.) Livius 
XXVm. 28, ubi tantum ad res, quae libro XV narratae 
erant, animos legentium revocat, cum Frontino optime con- 
sentiens praebet: , milia hominum quattuor;* cf. quoque ept. 
XV (tota legio) et XXXI 31. * 6 ) 

Valerius eum numerum omnino non exhibet. Quare cum 
alioquin in exemplo Frontiniano nihil legatur, quod ita cum 
Valerii textu consentiat, ut non melius ex Livio haustum 
esse credi possit, non intellego, cur Valerium a Frontino in 
usum vocatum esse v. v. d. d. putent. 

Expl. IV, 1.46 ex Val. Max. II, 7.15 (Wachsm.) 

Valerius a Frontino ideo in usum vocatus esse non 
potest, quod verba ,ut tota infrequens referretur* apud eum 
non reperiuntur. Quod cum Frontinus ipse excogitare non 
potuit, certe ex Livio XXXXI, 18 sumpsit. Nam quod Livius 
illo loco haec verba non habet, nihil ad rem facit,, cum non- 
nulla ibi excidisse constet. Accuratiorem autem inter Fron- 
tinum et Valerium consensionem non mirabitur, qui senatus 
consulta hoc loco ab utroque afferri cogitaverit. Idem 
animadvertendum erat de expl. IV, 1.44 collato cum Liv. 
XXV, 8 et Val. Max. II, 7.15 c cf. supra p. 35/36. 

Expl. IV, l.l ex Val. Max. II, 7.1 (Wachsm.) Hoc quoque in 
exemplo nonnulla leguntur, quae apud Valerium non in- 
veniuntur. Maxime animadvertendum est, quam accurate 
Frontinus describat, quae munera Scipio ad disciplinam re- 
stituendam militibus apud Numantiam imposuerit; Valerius 
de eis nihil refert. Non errabimus, si Livium (ept. LVH) 

26) Polybius I, 7 ad trecentos securi percussos esse tradit, plurimos iam 
,in Rhegio oppido expugnando cecidisse (tou; piv ivaorjj tq xaxaX^*t 

ftil^stpav). Tota igitur legio seditiosa secundum Polybii quoque narrationem 
occisa est. 

a Frontino exscriptum esse credemus, cum etiam epitomatoris 
verba cum Frontinianis, quantum hac in re fieri potest, conci- 
nant. Fr. , portare complurium dierum cibaria imperabat . . 
Liv. ept. ,et triginta dierum frumentum ferre cogebat.* Accedit 
Flori testimonium (II, 18): Sic redacto in disciplinam milite. 
Fr. redactis ad munus cotidiana exercitatione militibus 

Expl. IV, 5.23 ex Val. Max. VII, 6*2 ext (Wachsm.). 

Nihil nos de Valerio admonet; equidem potius Livium ept. 
LVn fontem ponam, praesertim cum Frontinum de rebus apud 
Numantiam gestis Livium inspexisse ex expl. IV, 1.5 8,7 1,1 
concludi possit. 

Expl. IV, 3.12 ex Val. Max. IV, 3.5b (Wachsm.); ex Hy- 
gino (cf. auct. de v. illustr. 33. Hildesh.). 

Fr: malum civem dicens, cui non esset idem quod ceteris 
satis. 

Val. Max. parum idoneum rei publicae civem existimans 
qui eo, quod reliquis tribueretur, contentus non esset. 

Plin. hist. nat. XVI1I,3: perniciosum intellegi civem, cui 
septem ingera non essent satis. 

Auct.. de v. illustr. XXXHI: dicens neminem esse debere, 
cui non tantum sufficeret. 

Quo in dicto Frontinus, quamquam cum Valerio paene ad 
verbum consentit, tamen ex illo sumpsisse putandus non est, 
cum praeterquam quod etiam auct. de v. ili. et Plinii verba 
proxime ad Frontiniana accedunt, Valerius Maximus Curium 
Pyrrho victo hoc dicentem faciat, Frontiims autem scribit: , vic- 
tis ab eo Sabinis.’ Praeterea Frontinus cum Plinii verbis con- 
sentit, ubi quamvis paululum a Valerio recedit. Quare cum de 
Valerio Maximo cogitandum non sit ("Plinii autem historia 
naturali Frontinum ad strategemata conscribenda usum esse 
verisimile non est) a Livio exemplum petitum esse putabimus; 
neque enim cum Hilderheimero 1. 1. Hyginum hoc loco exemplar 
Frontini fuisse puto, cum Hyginus (cf. aut. d. v. ili. XXXHI) 
aeque ac Valerius Maximus, hoc dictum Curium Pyrrho victo 
dicentem faciat. 

Expl. IV, 4.2 ex Val. Max. VI, 5.1 (Wachsm.). 

Valerius eo praecipue cum Frontino discrepat, quod pro- 
ditorem non medicum fuisse atque Fabricium nomen eius silen- 
tio texisse tradit, ut bona eius voluntas agnosceretur. Prodi- 
torem medicum fuisse praeter Frontinum Livius quoque 

XXXXII,47 et Florus 1,13, qui tamen Curium pro Fabricio 
praebet 17 ), et Eutropius II, 14 et Suidas v. diroaropouvxe; narrant. 
Eutropius (Suidas) et Frontinus maxime inter se conspirant, 
nam et eadam fere verba et orationis forma ab utroque 
adbibetur. 

Fr. Ad Fabricium ducem Bomanorum medicus Pyrrhi per- 
venit pollicitusque.est daturum se Pyrrho venenum, si merces 
isbi constitueretur. Quo . . . 

Eutr. Medicus Pyrrhi ... ad eum venit promittens se 
Pyrrhum veneno occisurum, si sibi quidquam pollicitaretur. 
Quem ... 

Propter hunc inter Frontinum et Eutropium consensum 
a Frontino Livium (ept. 13.) exscriptum esse putem, cum 
Eutropium arte cum Livio cohaerere omnes sciant. 

Ut iam supra commemoravi, Bludauius quae Hildes- 
heimerus p. 42 — 45 1. 1. de Frontini cum Hygino necessitate 
dixit, ne verbo quidem attigit neque in tabula fontium, quam 
dissertationi adiecit, nomen Hygini adnotavit. Attamen 
Hildesheimerus Frontinum ]. I — HI Hygino usum esse mea 
quidem sententia iure contendit; item in libro IV. quinque 
exempla inveniuntur, quae quamquam Wachsmuthius e Valerio 
Maximo petita esse dicit, tamen rectius Hygino attribuuntur. 
Sunt exempla: IV, 1.13 1,23 1,40 4,1 7,36. 

De his exemplis pauca adiciam, non tam ut nova pro- 
feram quam Wachsmuthium de eis locis non recte indicasse 
demonstrem. 

- Expl. IV, 4.1 ex. Val. Max. VI, 5.1 ('Wachsm.); ex Hy- 
gino (cf. auct. d. v. ili. XXXHI. Hildh.). 

Fr. Camillo Faliscos obse- Auct. d. V. ili. F ur i us Ca- 
denti ludi magister liberos millus cum Faliscos ob- 
Faliscorum tanquam ambu- sideret ac ludi litterarii 
landi causa extra muros educ- magister principum filios ad 
tos tradidit dicens retentis eis eum adduxisset, vinctum eum 
obsidibus necessario civitatem eisdem pueris in urbem re- 
imperata facturam. Camillus digendum et ver berandum 
non solum sprevit perfidiam, tradidit. Statim Falisci se 

27) De nominum Curii et Fabricii confusione cf. Niebuhr, Rom. Gesch. III 
p. 595 adn. cf. quoque Front. IV, 3.2 cura Cic. Cat. mai. XVI, 55. auct. d. 
y. ill. XXXIII Arapel. lib. mem. XVIII, 8 Plut. apophth. p. 235. 

sedet restrictis post terga ei ob tantam iustiti am de- 
manibus magistrum virgis diderunt. 
agendum ad parentes tra- 
didit pueris adeptus bene- 
ficio victoriam, quam fraude * 
non concupierat. Nam Falisci 
ob hanc iustitiam sponte 
se ei dediderunt. 

Val. Max. VI. 5.1: Camillo consule Faliscos circum- 
sedente magister ludi plurimos et nobilissimos inde pueros 
vel ut ambulandi gratia eductos in castra perduxit. 
Quibus interceptis non erat dubium, quin Falisci deposita 
belli gerendi pertinacia tradituri se nostro imperatori essent. 
Ea re senatus censuit, ut pueri vinctum magistrum virgis 
caedentes. . . . 

Nescio, cur v. v. d. d. Valerium Maximum fontem Frontini 
esse credant. Nam praeterquam quod verba Frontini propius 
ad auctoris d. v. ili. quam Valerii textum accedunt, Valerium 
a Frontini narratione aliquantum recedere luce clarius est, 
quippe qui senatus consulto factum esse dicat — idem refert 
Dion. Hale. XIII, 1 — quod si Frontinum atque auctorem 
d. v. ili. sequeris, a Camillo ipso factum est. Animadverten- 
dum quoque est, quantopere Frontinus et auctor d. v. ili. 
cum Livio V, 27 consentiant, qui quamquam rem multo co- 
piosius narrat, tamen ad utrumque quam proxime accedit. 

Liv. principum liberos manibus post terga illigatis. 

Fr. restrictis post terga manibus. 

Liv. pueris tradidit virgasque eis, quibus proditorem 
agerent in urbem verberantes (cf. auct. d. v. ili.) dedit. 

Fr. virgis agendum ad parentes tradidit pueris. 

Auct. d. v. ill. eum eisdem pueris in urbem redigen- 
dum et verberandum tradidit. Aliaque. 

Quo ex consensu inter Livium et Frontinum non se- 
quitur Livium ipsum a Frontino adhibitum esse; nam non- 
nulla notanda sunt, quae cum quam maxime cum Auct. d. v. 
ill. conspirent, apud Livium non inveniuntur; cf. praecipue 
initium atque finem exempli. 

Itaque Frontinum hoc exemplum ceteraque similia ex 
Hygino sumpsisse cum Hildesheimero puto. Quo probato con- 
sensus inter Frontinum et auctorem de v. ill. optime decla- 

ratur, 28 ) cum auctorem d. v. 111. ex Hygino pendere idem 
Hildesheimerus luculentissime demonstraverit. Atque cum 
dubitari non iam possit, quin Valerius Maximns ex Hygino 
hauserit, 29 ) omnibus locis, quibus Valerius non 
solum cum Frontino, sed etiam cum auctore d. v. ili. vel 
Ampelio 30 ) concinit, eum concentum ex eo fluxisse conicio, 
quod Velerius ex Hygino hausit. 

Expl. IV, 7.36 ex Val. Max. VH, 3.7 (Wachsm); ex Hy- 
gino (auct. d. v. ili. 43) (Hildh.) 

Front.: Q. Maximus transfugere ad hostes volentem Sta- 
tilium .... 

Auct. d. v. ili. 43: Marium Statilium transfugere volen- 
tem ... 

Perpauca cum nonnullis Valerii verbis consentiunt. — 
Cuius exempli cum Hildesheimerus Valerium fontem non esse 
demonstraverit, 1. 1. p. 45 adn. 2., non habeo cur eius argu- 
mentationem repetam. Sed notandum est vitium („Eselsohr u ) 
quod Wolfflinus (1. 1. p. 86) deprehendisse sibi videtur, re- 
motum esse, 31 ) cum auctoris d. v. ili. narratione rem pro- 
fecto ita se habere, ut Frontinus hoc loco tradit, optime con- 
firmetur. Nam HI, 16.1 res narratur, quae omnino non ad 
IV, 7.36 pertinet; cf. Liv. XXIH, 15 cum Front HI, 16.1. — 

Expl. IV, 1.13 ex Val. Max. V, 8.4 (Wachsm.); ex Hygino 
(auct. d. v. ili. 72) (Hildh.) 

Nihil fere in Frontiniano exemplo de Valerio Maximo 
nos admonet, sed cum auctore de v. ill. plena consensio anim- 
advertenda est. Quare cum praeterea Frontinus hoc ,in 
saltu Tridentino* (cf. Flor. HI, 3 ,Tridentinis iugis 4 ) ex Va- 
lerio petere non potuerit, cum Hildesheimero Hyginus fons 
habendus est. 


28) Frontinum auctore d. v. ill. ipso usum non esse v. Hildesh. 1. 1. p. 44. 

29) Cf. Hildesli. p. 43/44 et B. Krieger, dissert. inaug. Berol. 1888. 

30) Cf. Hildesh. p. 34/35. 

31) Alterum quoque vitium, quod Wolfflinus IV, 1.29 = II, 8.11 
apparere putat, dilabitur. Nam hoc , opposita cohorte*, quod Wolfflinus inter- 
polatoris vel falsarii operam significare putat, non ex II, 8.11, sed ex 
Livio X, 36.6 (, statione equitum sibi opposita . .‘) fluxisse mihi videtur. 

Expl* IV, 1.23 ex Val. Max. II, 7.10 (Wachsm.); ex Hyg. 
cf. Ampel. X VUUL ©t auct. d. v. ili. I XI (Hildh.) 

Quamquam nonnulla apud Frontinum cum Valerii verbis 
conspirant, tamen hoc Frontini , testamentum facere iussas 4 , 
quod apud Valerium deest, nos de Valerio cogitare vetat. 
At apud Ampelium XVIII invenitur. Ampelium autem Hy- 
gino usum esse Hildesheimerus 1. 1. p. 34/35 demonstravit; 
cf. quoque Wolffl. ed. Ampel. cpt. 18. 

Expl. IV, 1.40 ex Val. Max. H, 7.6 b (Wachsm.) ex Hyg. 
cf. auct d. v. ili. XXVIII (Hildh.) 

Fr., Manlius, cui Imperioso postea cognomen fuit, filium, 
quod is contra edictum patris cum hoste pugnaverat, quam- 
vis victorem in conspectu exercitus virgis caesum securi 
percussit. 

Iu hac re referenda scriptores verbis mire inter se con- 
spirant : 

Sali. 58 ) Cati LII: , filium suum, quod is contra imperium in 
hostem pugnaverat, necari iussit. 4 

Liv. VIH, 7. (15 — 20) , Quando .... adversum edictum in 
hostem pugnasti . . . 4 

Auct. d. v. ill. XXIIX: quod contra imperium pugnasset, 
securi percussit. 4 

Cf. quoque Cic de fin. I, 7.23; Geli. noct. Att. IX, 13.30 
Plut. Dion. Dio Cass. aliosque. 

Qua ex collatione compositionem huius exempli non ex 
Frontini ipsius ingenio profectam esse, sed ex certo quodam 
fonte fluxisse apparet, quem Hildesheimerus non iniuria Hygi- 
num fuisse coniecisse videtur. Cur Wachsmuthius Valerium 
Maximum exemplar Frontini fuisse putet, quocum uno Frontino 
verbis non consentit, non intellego. 

Sed quae apud Frontinum leguntur: ,cui Imperioso postea 
cognomen fuit 4 et , virgis caesum 4 ex Hygino sumpta esse non 
videntur; nam auctor quidem de v. ill. ea non praebet, et cum 
apud alios quoque scriptores, qui de ea re referunt, similia non 
inveniantur, aut a Frontino ipso addita aut ab interpolatore 
inserta sunt. Qua in re si modo verba: ,cui Imperioso postea 
cognomen fuit 4 , ut equidem puto, Frontino debentur, Frontinus 


32) Sallustius errore implicatus filium a Manlio Torquato bello Gallico 
necatum esse dicit idem Dion. Hal. VIII. peccat. 

errore lapsus est, cum non hic T. Manlius, sed pater eius Im- 
periosus nominatus sit. Qui error eo facilius accidere potuit, 
cum etiam apud alios ut Plutarchum parall. 12b (Didot Moral. 
I p. 379), reperiatur, cumque Frontinus ab huius Manlii seve- 
ritate, cuius exemplnm proponit, cognomen Imperiosi ductum 
esse facile credere potuerit. — 

Ea igitur quinque exempla, de quibus modo disputavi, quae 
a Valerio Maximo profecta non esse possunt, iustis de causis 
Hildesheimero auctore Hygino ut fonti principali tribuuntur. 
Vestigia autem Hygini etiam in libris I — HI apparere idem v. 
d tribus locis demonstravit (I, l.l et 12; II, 3.24), equidem 
haec exempla annotavi, quae artius cum Hygino cohaerere vi- 
dentur: I, 5.15 cf. Aucf. d. v. ill. 39; n, 5.22 cf. Auct d. v. 
ili. 43 (Fr. periclitantibus subvenisset Auct.: periclitanti sub- 
venit); n, 4.4 cf. Auct. d. v. ill. 47; I, 19 cf. Auct d. v. 
ill. 48. 

De Hygini igitar usu libri I— ni et IV plane inter se con- 
sentiunt. — 

Duodecim exempla, quae iam prolaturus sum, quae Wachs- 
muthius e Valerio Maximo sumpta esse putat, certis fontibus 
probabiliter quidem adscribi non possunt, sed ad huius dispu- 
tationis rationem atque consilium non multum interest, utrum 
haec exempla certis fontibus attribuantur necne, dummodo 
a Valerio Maximo deprompta non esse demonstrem. — 

Expl. IV, 1.2 ex Val. Max. H, 7.2 (Wachsm.) 

Hoc exemplo Metellum bello Iugurthino exercitum corrup- 
tum simili modo ad disciplinam redegisse narratur, quo Scipio 
Africanus minor apud Numantiam; adiecit auctor: ,cum insuper 
prohibuisset (sc. Metellus), alia carne quam assa elixave mi- 
lites uti‘. 

Viri docti cum Frontini narratione Valerium Maximum et 
Salustium comparant: 

Val. Max. II, 7.2: (Metellus) .... , cibumque coctum ve- 
nalem proponi vetuit*. 

Sali. Jug. 45,2 (Metellum) . . , edicto . . . sustulisse , ne 
quisquam in castris panem aut quem alium coctum cibum 
venderet*. 

Wachsmuthius Frontinum hoc loco Valerio usum esse putat, 
quod cum verba Frontini et Valerii non plane inter se congru- 
ant, materiae ab utroque enarratae similitudine adductus fecisse 

videtur. Sed Valerius ommino non idem tradit ac Frontinus. 
Apud Valerium enim et Sallustium Metellus a militibus ali- 
menta, quae publice dabantur, venire atque cotidie a lixis ne- 
cessaria emi vetat (Sali. 44: , praeterea frumentum publice da- 
tum vendere, panem in dies mercari 4 ), milites publice data edere 
coguntur. 

Frontinus prorsus aliud refert: milites assa; elixa ve carne 
vesci iubentur! Idem Plutarchus et Appianus narrant, qui tamen 
Scipioni Numantiam obsidenti tribuunt, quod Frontinus Metello 
assignat. 

Plnt. apophth. Scip. min. 16 . . . fotuveiv U xaTccxeifjivoo;, dfpTOv 

7j. 7:oXx6v £tiXu>c xai xpsctc 6t:x6v ^ ecpftrfv. 

Appian. Ib. 85:xCtxe at x(a auxoT; wptaxo xp ia C*oxa xal 6nxi cTvat. 

Scipio igitur vel Metellus impedire voluit, ne milites cru- 
dam vel potius semircrudam carnem ederent. Quod interdum 
factum esse constat: cf. Front. II, 5.13 , Hannibal reducto nocte 
exercitu securos eos ct semicruda graves carne maiorem in 
modum vexavit. 4 ct Flor II, 18 de Numantinis (!); ,cum sese 
prius epulis quasi inferiis implevissent carnis semicrudae. 4 

Itaque cum talia praecepta, qualia Frontinus h. 1. tradit, ad 
exercitum corrigendum revera a ducibus Bomanis adhibita esse 
Plularchi et Appiani narrationibus confirmetur, Frontinum non 
ficta vel Valeriana paululum commutata, sed certo ex fonte 
hausta, sc. non ex Valerio proferre luce clarius est. Ac ne 
Metellum quidem verbis ,cum insuper — uti 4 significari puto. 
Nam apud Plutarchum et Appianum et Frontinnm de unoeodemque 
viro, sc. Scipione minore referri pro cerlo habeo. Verba enim 
illa: ,cum insuper . . . uti 4 in fine exempli primi post vocem 
,vasa* primitus posita fuisse puto, unde dicto Scipionis, quod 
iam forma (dixisse traditur) suspectum est, deiecta et nescio quo 
pacto exempli secundi in fine addita sunt; exemplum autem se- 
cundum per , restituit 4 exisse opinor, nisi forte totum (,Q. Me- 
tellus bello Iugurthino similiter lapsam militum disciplinam pari 
severitate restituit. 4 ) interpolatori tribuendum est. 

Quam coniecturam si probaveris, perfectus cum Plutarcho 
et Appiano consensus restitutus erit, simulque omnia illa dicta, 
quae , dixisse fertur' vel , dixisse traditur 4 exhibent, quae a Fron- 
tiniana elocutione aliena esse videntur, suspecta fiunt. Cf. supra 
p. 18| 19. 

Expl. IV* 118 ex Val. Max. H, 7.15 e (Wachsm.). 

Quamquam Frontini verba de Valerio Maximo admonent, 
tamen Valerius Frontini fons fuisse non potest, quod nomen 
Appii Claudii, quod Frontinus praebet, apud illum non invenitur. 

Expl» IV* 1.42 ex Val. Max. II, 7.11 (Wachsm.). 

Hoc exemplum subditicium esse videtur; nam rerum con- 
ditio, locus, tempus ita non significatur, ut de Frontini aucto- 
ritate iure dubitari possit, cf. W&lffl. 1. 1 p. 75. Accedit, quod 
cum hoc loco de seditiosis militibus agatur (expl. 38 - 43) hoc 
exemplum de transfugarum poena loquitur. Distributio igitur 
turbatur. — 

Expl. IV, 3.1 ex Val. Max. IV, 3.11 (Wachsm). 

Nihil causae invenitur, cur Valerium potissimum Frontini 
fontem fuisse credamus; fortasse Cato ipse adhibitus est, cuius 
etiam aliis locis vestigia apparent et lib. I -III (cf. Bludau. p. 
13) et lib. IV. (cf. 1,16.33; 7,12.35). Catonem ipsum de se 
praedicasse se non aliud ac remiges vinum bibisse docet Plin. 
h. nat. XIV, 13.14 

Expl. IV, 3.3 ex Val. Max. IV, 4.6 (Wachsm.). 

Eodem iure, quo a Wachsmuthio Valerius fons habetur, 
Livius (ept 18) haberi potest; nam iis locis, quibus magnus inter 
Frontinum et Valerium consensus est, eum Frontini fontem non 
fuisse vidimus, quod casu aliae eiusdem rei narrationes exta- 
bant (cf. p. 35|36; 37; 39|40: 42; 45|46; 47(4-8), quae si non exta* 
rent, Valerius Maximus eorum exemplorum fons sine dubio ha- 
bendus erat, sed hoc in exemplo, in quo nullum fere verbum 
ad eum spectat, eum fontem Frontini fuisse credere non possu- 
mus. Alias de hac re causas proferre necesse non est, cum 
Wachsmuthius sententiam suam nullo modo stabilierit. 

Expl. IV, 5.4 ex Val. Max. HI, 2.5 (Wachsm.). 

Frontinus e Valerio sumpsisse non potest, quod rerum con- 
ditionem multo accuratius quam ille atque magis perspicue 
describit. Notandnin quoque est Frontinum aeque ac Livium 
(ept. XX) imperatorem Gallorum , ducem* non , regem* appellare; 
hoc quoque , opima rettulit spolia* cum Liviano , opima rettulit 
spolia* prorsus concinit Valerius haec verba non exhibet. Cf. 
Auct. d. v. ili. 45 et Ampel. 18. Florus II, 4.5 Eutr. HI, 6. 

Expl. IV, 5.14 ex Val. Max. V, 6 4 (Wachsm.). 

Initio ambo ad verbum fere conspirant: 

Fr. C. Aelius praetor urbanus, cum ei ius dicenti picus 
in capite insedisset et haruspices respondissent . Val. Max. 

€ni ius dicenti cum in capite picus consedisset harus- 
picesque afiirmassent . . . 

Consensus notabilis est, sed praeterquam quod Frontinus 
quattuordecim, Valerius septendecim Aelios occisos esse tradit, 
id quod corruptela verborum factum esse potest, ambo oratione 
procedente valde inter se dissentiunt Valerius apud Cannas 
Aelios cecidisse narrat atque oraculi eventum amplitudine, quam 
ipsius aetate assecutum erat imperium Bomanum, interpretatus 
est. At Frontinus pugna ipsa in qua Aelios cecidisse scribit, 
exercitum Bomanum quasi Aeliorum devotione vincentem facit. 
Frontinum autem non recte intellexisse neque animadvertisse 
pugnam Cannensem significatam esse credendum non est, cum 
Frontinus in lib. IV. quoque magnam scribendi diligentiam ad- 
hibuerit. ss ) Deinde hoc cogitandum est: tam notabilem rem, si 
in pugna Cannensi evenisset, a Livio et aliis, qui hanc pugnam 
accuratissime descripserunt, praetermissam esse paene incredibile 
est. Quare Valerium Maximom r qui pugnam Cannensem spectat, 
falsa referre puto, praesertim cum oraculi eventus ,res publica 
procedente tempore ad summum imperii fastigium excessit* nimis 
quaesitus esse videatur. Frontinianae autem narrationi, in qua 
verba , nostro exercitu vincente* nos de pugna Cannensi cogitare 
vetant, veritatis species quamvis parva servatur; Aeliorum numerus 
ut in fabula auctus est. De eadem re loquitur Varro de vita 
P.B. libro III ap. Nonium XII p. 355 ed. Gerlach et Both: 
Pelius Petus cum esset P.B. urbanus et sedens in sella curuli 
ius diceret populo picus Martius advolavit atque in capite 
eius adsedit. De ratione, quae inter Varronem et Valerium 
Frontiniumque intercedere videtur, non habeo, quod dicam, sed 
Frontinum Valerio usum non esse apparet. 

Expl. IV, 5.15 ex Val. Max. V, 6.5 (Wachsm.) 

Quamquam nonnulla cum Valerii verbis consentiunt, tamen 
eum a Frontino exscriptum esse nego, quod inter Frontinum et 
Ciceronem pro Sest. XXI, 48 et de fin. II, 19.61 mira quaedam 
consensio intercedit, quae si Valerium a Frontino adhibitum 
esse credimus, non declaratur. Simillime enim apud utrumque 

33) Quod Wolff linus compluribus locis de Frontini scribendi ratione pro- 
fert, maximam partem iam reprobatum est. Cf. Gunderm. Commentt. phil. 
Jen. 1881. p. 150 ad expl. IV, 5,1 et Hildh. 1. 1. p. 45 adn. 2 ad expl. IV, 
7.86, Nura IV, 3.15 et 7,38 Frontinus res ad maius sustulerit, diiudicari 
non potest. 

duorum Deoiorum facta coniunctim referuntur (Fr.: primo pater, 
postea filius. — Cic. pro Sest: primum pater, post aliquot 
annis . . . filius), atque de fin. verbis ipsis de Frontino ad- 
monemur (Fr.: admissisque in hostem equis. — Cic.: equo ad- 
misso in mediam aciem . . .) id quod intellegitur, si aut Fron- 
tinum Cicerone aut utrumque communi fonte usum esse credi- 
mus. Sed cum Frontinus Ciceronem ipsum adhibuisse non vi- 
deatur, Ciceronis fontem etiam a Frontino inspectum esse cre- 
dendum est, id est collectanea quaedam vel annales, quos Cicero 
de fin. II, 19 et de div. I, 24.5 commemorat. Cf. Gunderm. 
quaestt. 337|38. 

Aliis quoque in exemplis inter Ciceronem et Frontinum 
consensus cernitur; cf. p. 42 et 50. 

Expl. IV, 5. 16 ex Val. Max. III, 2, 12 (Wachsm.) 

Multo melius hoc quam priore exemplo Valerium Maximum 
Frontini fontem non fuisse apparet, quamquam maxima inter eos 
consensio est. 

Fr. P. Crassus cum bellum Val. Max. P. enjm Crassus 
adversus Aristonicum in cum Aristonico bellum in 
Asia gerens inter Eleam et Asia gerens a Thracibus quo- 
My ricam in hostium copias rum is magnum numerum in 
incidisset vivusque abduceretur, praesidio habebat inter Eleam 
exsecratus in consule Komano et Zmyrnam exceptus, ne in 
captivitatem virga qua ad ditionem eius yeniret, dedecus 
equum erat usus, oculum arcessita ratione mortis effugit 
Thracis, a quo tenebatur, eruit Virgam enim qua ad regen- 
atque ab eo per dolorem con- dum equum usus fuerat, in 
citato transverberatus de- unius barbari oculum direxit, 
decus servitutis ut voluerat qui vi doloris accensus latus 
effugit. Crassi sica confodit. 

Omitto nominum discrepantiam — Myrinam — Zmyrnam 84 ) — , 
de qua v. Kempf. ad. Val. Max. p. 252, multo plus valet 
notabilis inter Frontinum et Orosium (adv. pag. V, 10) con- 
gruentia iis ipsis verbis, quibus etiam Valerius valde cum 

34) Vox Zmyrnae apud Valerium iam in epitome Julii Paridis invenitur, 
cf. Kempf. 1. 1. ,Myrinam 4 igitur, quam Frontinus hoc loco praebet quamque 
Kempfius vere ponendam esse putat, a Pseudo-Frontino iam ante Paridis 
aetatem e Valerio exscriptam esse credendum est; nam Paridis temporibus, 
jd est exitu sci, IV. pro , Myrina* legebatur: , Zmyrna 4 . 

Frontino concinit, sed ita, nt Orosius propius ad Frontinum 
accedat. 

Oros. V, 10: — ipse Crassus . . . virgam qua erat usus 
ad equum in oculum Thraecis impegit; barbarus autem cum 
ira et dolore exarsisset, latus Crassi gladio transverberavit. 
Ita ille excogitato genere mortis effugit et dedecus et ser- 
vitutem. 

Cf. quoque Flor. II, 20. Eutr. IV, 20. 

Consensus inter Valerium Maximum Frontinum Orosium 
mirabilis est: 

Fr. virga, qua ad equum erat usus — 

Or. virgam, qua erat usus ad equum — 

Val. Max. virgam enim, qua ad regendum equum usus 
fuerat — 

Praecipue notandum est, quod Frontinus et Orosius hoc 
, regendum’ quod Valerius praebet, non habent, quamquam hoc 
posito oratio melius cadit. — 

Porrorespice: 

Fr. transverberatus dedecus servitutis effugit — 

Or. transverberavit . . . effugit et dedecus et servitutem. 

Valerius Maximus neque transverberandi neque servitutis 
vocem exhibet. Atque cum Frontinus Orosius Valerius singulis in 
enuntiatis atque sententiarum conexu alter cum altero, sed 
non omnes cum omnibus mire conspirent (Fr. oculum Thracis — - 
Val. Max.: in unius barbari oculum (antea: Thracibus.) — Or: 
in oculum Thraecis impegit; barbarus autem — Fr: per dolorem 
concitato — Val Max: vi doloris accensus — Or: ira et 
dolore exarsisset — Or. latus Crassi gladio transverberavit — 
Val Max: latus Crassi sica confodit), illa mirabili inter eos con- 
spiratione communis fons significatur, ex quo Valerius Frontinus 
Orosius hauserunt. Cum Valerius et Frontinus ab Orosio certe 
non compilati sint, illum inter Valerium et Orosium atque inter 
Frontinum et Orosium consensum ex communis fontis usu fluxisse 
credendum est. Frontinus igitur Valerium Maximum non 
exscripsit. — 

Expl. IV. 5. 17 ex Val. Max. III, 2, 1G (Wachsm.) 

Valerius Maximus procul dubio a Frontino adhibitus non 
est. Nam cum Valerius, ut alia omittam, communi nomine de- 
ceptus patrem cum filio confundat atque patri attribuat, quae 
a filio facta sunt, Frontinus una cum Plutarcho (vit. Aem. XXI) 

ct Justino XXXHI, 2 nomen filii M. Porci Catonis censoris 
profert. Nonnulla autem sunt, quae cum ad Justinum alludant, 
1. 1., Frontinum hoc loco Pompeio Trogo usum esse probare 
videantur. 85 ) Nam primum Justinus quoque Catonem equo delapsum 
esse ex Trogo tradit, de qua re apud Valerium nihil invenitur, 
deinde verba quoque confer: 

Fr. cum se recollegisset — Just-Trog: corpore recollecto. 
Fr: reciperato gladio — Just-Trog: ad quem (sc. gladium) 
reciperandum. Fr: reversus est ad suos — Just-Trog: ad suos 
revertitur. 

Expl. IV. 6. 3 ex Val. Max. V, I, I (Wachsm.) 

In fine exempli inter Valerium et Frontinum magnus est 
verborum consensus, qui viros doctos commovit, ut Frontinum 
Valerio usum esse crederent. 

Fr. In regia sella resedisse tibi capital foret, in 
Macedonia conceditur. Val. Max. id ei salutare futurum, quod 
apud Persas capital exstitisset: solium regium oc- 
cupasse. 

Primo aspectu haec ita inter se conexa esse videntur, ut 
Frontinus Valerium exscripsisse putandus sit; sed primum in 
dictis plerumque eadem verba traduntur, deinde, quod est 
maximum, Curtius Rufus, hist. Alex. M. VIII, 15, 15 idem dictum 
ita profert, ut Frontini verbis multo propius accedat. 

Fr: in regia sella consedisse tibi capital foret. 

Curt. in sella regis consedisse capital foret. 

Quae mira conspiratio, cum Frontinus Curtium ipsum non 
adhibuisse videatur, optime explicatur, si Curtium atque Fron- 
tinum communi fonte — fortasse dictorum collectaneo, quod 
Valerius quoque exscribere poterat — usos esse credimus, non 
explicatur aut intellegitur, si Frontinum ex Valerio sumpsisse 
statuamus. 

Expl. IV, 5. 13 ex Val. Max. III, 7, 8 ext. Wachsm). 

Verborum consensus ut in dicto non multum valet (cf. 
supra), praesertim cum Cicero eadem praebeat sed quod est 
maximum, Leonidae nomen, quod Frontinus affert, apud 
Valerium non invenitur. Nam hoc dictum cum alii Lacedae- 
monio cuidam incerti nominis tribuant, in quibus Cicero, Tusci. 


35) Pompeium Trogum a Justino excerptum esse omnes sciunt. 

4 

dispt. I, 42, 101 et Valerius Maximus 1. c., 86 ) alii velut Plu- 
tarchus apophth. Leon. 6, cf. Suidas v. Aeom^s, Leonidae adjudi- 
cant. Quare cum Valerius nomen Leonidae de industria non 
posuisse videatur, Frontinus, qui Leonidae nomen exhibet, 
Valeiio usus esse non potest, quippe qui eius de auctore huius 
dicti sententiam non amplexus sit. 

Expl. IV* 5.20 ex Val. Max. VII, 6.3 (Wachsm.) 

Plinii, hist. nat. VIII, 57 verba multo propius ad Frontini 
textum accedunt quam Valerii. Itaque cum Plinium a Fron- 
tino in usum vocatum esse ob conditionem utriusque operis et 
naturam diversam credere non liceat, Valerium Plinium Fronti- 
num ex unoeodemque fonte hausisse coniciendum est, cf p 
38. Nam si Frontinum Valerio usum esse sumimus , mira 
inter Plinium et Frontinum congruentia non intellegitur. Con- 
sensionem inter Valerium et Frontinum aliis quoque in exemplis 
non ea re explicandam esse, quod Frontinus Valerium adhibuerit, 
cf. p. 35|36; 37; 39|40; 42; 45|46. 47|48. 

Quibus expositis ex triginta duobus exemplis, in quibus 
conscribendis Frontinum Valerio Maximo fonte usum esse 
Wachsmuthius putabat, relicta sunt quattuor (IV, 1.17 37 ) 1,26 
1,31—1,32), quae Valerianae originis esse videntur; sed ex 
his exemplis, si revera ab auctore 1. IV. ex Valerio exscripta 
sunt, de fide huius libri quidquam colligendum esse prorsus 
nego. — Sed fortasse mirus in his exemplis cum Valerio con- 
centus inde fluxit, unde ceteris locis plerumque consensum 
quendam verborum et rerum evenisse puto, sc. ex communis 
fontis usu. Nam ut Gundermannus 1. 1. p. 337|38 in lib. I — III 
multa vestigia esse ostendit, quibus Frontinum ex eodem fonte 
sumpsisse ac Valerium apparet, ita in libro IV. quoque idem 
cernitur. Nam cum caput primum 1. IV. quindecim exempla 
contineat, quae ad Valerium alludunt, tredecim cum totidem 
Valerianis conspirant, quae omnia in capite septimo 1 II. in- 
veniuntur; respice haec: 


36) Cic. 1. c., e quibus (sc. e Lacedaemoniis qui in Thermopylis cecide- 
runt) unus ... Val. Max. 1. c.: Nobiliter etiam uterque Spartanus . . . 
Herodotus VII, 2.26 Dienecem affert. 

37) Expl. IV, 1.17 fortasse ex eodem dictorum collectaneo sumptum est, 
ex quo IV, 5.13 et 12 aliaque dicta fluxisse puto, cf. supra p. 47. Fons 
principalis habendus est Xenoph. Exp. Cyri H, 6.10. 

Val. Max. 

Front. 

II, 7.1 

IV, 1,1 

2 ...... 

1,2 

3 

(7,29) 

4 

1,31 

5 

1,32 

6 

1,40 

8 

1,39 

9 

1,26 

10 

1,23 

11 

1,42 

7,15b 

1,18 

15c 

1,44 

15d 

1,46 

15e 

1,38 

haec respicienda sunt: 


Front. 

Val Max. 

IY, 5,13 

III, 7 ext. 

5,14 

V, 6,4 

5,15 

6,5—i 

5,16 

III, 2,12 

5,17 

2,16 


Quae cum ita sint, cum Frontinum omnibus his locis, si 
quattuor illos (IV, 1.26 1,31 — 32 (1,17) exceperis, Valerio usum 
non esse demonstraverim, haec mira inter illos consensio optime 
declaratur, si utrumque ex eisdem collectaneis hausisse credimus, 
fortasse etiam in eis quattuor exemplis, quae Valerianae originis 
non esse, cum alia testimonia non sint, demonstrare non poteram. 

De reliquis fontibus, quibus Frontinus et in lib. I — III et 
lib IV. usus sit, hoc loco accuratius dicere in animo non habeo, 
cum et huius scripti fines longe egreditur neque ad rem 
nostram probandam prorsus desideretur. Nam quod de vestigiis 
aliorum fontium 1. IV, qui in libris I — III non compareant, 
v. v. d. d. opinati sunt, infirmius est quam ut ex eo de auctoritate 
1. IV quidquam colligi possit. Accedit, quod quibus ex fontibus 
in libris I — III conscribendis sumpserit Frontinus, minime 


constat. Nam Wachsmuthius et Wdlfflinus de illorum librorum 
fontibus propriam quaestionem instituisse non videntur, Bludauius 
instituit, sed ita ut ne ibi quidem recte iudicaverit, ubi res 
dubia esse non potest. 


4 * 


Vita. 


Ernestus Fritze natus sum in vico Gratow die XXV 
mensis Septembris anni 1862 patre Adolplio, matre Augusta, 
quos praematura morte mihi ereptos esse valde conqueror. 
Fidem confiteor evangelicam. Litterarum elementis in ludo 
patrio institutus puer undecim fere annorum Berolinum mi- 
gravi, ubi scholam Dr. M. Lutheri, viri de me maxime 
meriti, frequentavi. Tribus fere annis post gymnasium Fri- 
derico-Werderanum adii. In hac vetere optimarum artium 
sede praestantissimorum virorum disciplina atque eruditione 
frui mihi licuit, ex quibus honoris causa nomino Bernhardum 
Biichsenschiitz rectorem et Gruilelmum Mewes, a quibus 
etiam post discessum benigne adiutus sum. Vere a. 1883 
maturitatis testimonium adeptus universitatem Berolinensem 
adii et per octies sex menses scholis interfui horum virorum 
doctissimorum: Curtii, Deusseni, Dielsii, Diltheyii, 
Hirschfeldii, Hiibneri, A. Kirchhoffii, Paulseni, 
Schereri, Vahleni, Zelleri. Quibus viris omnibus, im- 
primis Dielsio Hirschfeldio Vahleno gratias ago quam 
maximas. 


Typis expressit Th. Haberlandt, Berolini. 

